Salai Lungthli Tum Hi Chin Mino Ahcun Uar Um Bik Ko Ka Ti – Lai Lungrawn Post\nAugust 16, 2020 admin Hmuhning\nSalai Lung Thli Tum hi Chin mino ah cun uar umbik ko ka ti.\nA cung ka biatlang he pehtlaihin kan miphun mino te ah cun Salai Lungthli Tum hi a cawlcangh ning zohtikah kan miphun mino hna nih zohchun tlak taktak a si. Thil tuah aa tinhmi cungah teinak a hmu ning le a Sipuazi lei in thanchonak thluak le ruahnak a thiltuah mi tete zoh tikah kan miphun mi no ah cun uar a um bik i a konglam zong hi ceihbik a si fawn. Hawikawm cungah dawtnak a ngeihning miphun cungah dawtnak a ngeihning khua le ram caah le Sifak santlailo cungah dawtnak a ngeihning mi no thangthar hna caah fim cawnnak saduhthah le siahernak a ngeih ning. Kan miphun nih ramdang ah Sianginn tha an kai khawh nakhnga duhfah pi nak le fawrhfian nak caabia tete a rak tial ton mi vial te ka rel ton i ka uar kho tuk Bawipa nih kan miphun caah thinlung thawnnak le ruahnak tha tampi he umpi chin ko seh tiah thlaza ka cam piak pah ton kaa zohthla tuk hringhran. Politic kawng bel te ah hin ka uar ngai ko nain a ruahnak hi pical deuh seh ti ka duhpi ngai. A caa tial mi ah ka sia herhdeuh ngai mi cu (CNLD , hi Pu No Than Kap um hlah sehlaw 100% bakin ka ttanpi lai ti le Thantlang Hakha caah Tih a nung tukmi Pu No Than Kap) ti hi a si.\nHi zonah hin cun a patling deuh rih lo tiah ka ruat. Pu No Than Kap ttih ruangah CNLD ttanpi duh tuk ko buin , CNLD chungah um in riantuan ngamh loin um cu hi zonte ah hin cun Politic lei ah papuitling a si deuh rih lo a pa puino deuh rih ko tiah ka ruat. Mi Pakhat ttih ruang men ah a uar tuk mi le duh tuk ko mi Party kal takin dirkamh ngam lo lungput cu ngeih ti hlah sehlaw teinak ka kut ah a um ve ko ti ruahnak tu ngeih sehlaw a tha tuk hnga ka ti.\nCun Thantlang hakha vial te nih Pu No tih ruangah CNLD ttanhpi ngam lo ding tiangin caa a tial hi cu Politic lei in cun a mah tein tangah a thlak a si deuh sual lai maw ti khi ka phangpiak deuh ngai. A ruang cu Thlantlang Hakha lei le CNF zong nih No Than Kap an ttih lo i an ngamhtuk ko caah Chin party i fawnhdih dingin khuakhan nak an ngeih voithum tiang an rak ngeih hnu ah a si rua ka ti ka palh maw dik Pu No Than Kap zong nih i fonh ding hnatlak nakin a rak co hlang ve a si. Hi zawn ah hin mi tampi nih (Pu No cu a cuhnak thutdan thingah an duh ti lo caah Chin party CNLD ah a vun i thial tiah caa bia hman lo )an tial theu. Kan duh lomi tlaknak ding kan kawl tikah biahman lo hmang hi cu hrial i zuam u sih law tha. Mi kip nih tuanbia theih dih a si ko caah kan mah min i tlak bantuk a si ti kan ruah ding a biapi ngai tiah ka ruah.\nThantlang Hakha nih Pu No Than Kap Ttih ruang menah CNLD ah an luh ngam lo a si cun Ram hum Thimnak ah aa cuh dingah an i tlak lo ti nak khi a si hnga. Cucaah Kan dawt mi kan unau Salai Lung Thli Tum hi ramkhel lei kapin cun a no deuh rih tiah ka ti nak ccu a si. A ruang cu Pu No Than Kap hmanh kan Ttih ah cun, kan miphun pi a kan hrawkdih tu “kawl nu /kawl pa) teinak dingah i zuam cawh nakdingah kan ngamhnak ding lam a um ti lo tinak a si hnga. CNLD ah Pu Thang um hlah sehlaw 100% in ka dirpi lai a ti caah CNLD ah hin um a rak duh tuk ko ti cu a caabia nih a langter tiah ka ruah. Cu caah Pu No Thang Kap ttihnak hi cu pasal a si ah cun thlau i zuam sehlaw CNLD ah thildik ttanpiin Pu No nih Sualnak tuah ding mi tuahter kho loin a uar tuk mi CNLD tu lamdingah a kal khawh zungzalnak ding le a fekkhawh nakding rian tuanding hi a ngamh bak ding hi ka duh pi ngai.\nCu tin ka ti tikah kei mah nih a mah kha CNLD ah lut seh ti ka forh si loin a mah bia nih (PU No um hla sehlaw 100% in CNLD ka dirpi lai ) a ti mi hawih in, mahtluk CNLD kan miphun caah a tha tuk tiah an fiang tuk ko mi Pu No Than Kap ruangah CNLD chungah a dir ngam lo cu tiah ka sia a herh bia tu a si. Ziah pasal a si lo maw No Than Kap tuanbia dawh lo a ngeih mipa nih CNLD ka uar tuk mi lamping a zulh ter sual lai tiah a chungah um ning CNLD hi rawk hlah seh lut bakning ti ding a si deuh lo maw ? ti khin ka ruah piak ngai. Credit: Decenber Vandawtlian Hc


Min Aung Hleing Ralkap a ngei ti lo hriamnam in ttan an I lak ter cang lai! A mual a pho cang lai! – The Cherry Par\nMin Aung Hleing Ralkap a ngei ti lo hriamnam in ttan an I lak ter cang lai! A mual a pho cang lai!\nRemnak kawl lei aa timbantukin aa um ter lai teinak hmuh a zuam lai! Tler khonnak a chim pah lai! A Sung cang ti a fiang cang mi cungah khin, kan pal le cheukhatnih “nan ral va daw u” timi cawnpiak nak cu mi ral chia pawl nih a kan hrem sual lai ti phang ruangah ngaihthiam nun an kan cawnpiak lai.\nCun cabuai cung biaruah nak lei kap a kal lai bangkhin tlangtlak an I tim lai ! Min Aung Hleing cu an ttih rih lai caah Ton ding an auh hna poh ah an kal lai ! Sual ngaithiam nak an kan cawnpiak lai i khuachia tiang zong Pathian sin ah ngaithiam a hal piak te lai bang khin an nun a nem lai. (“Bawipa na ral pa Setan zong a sualnak chung In ngaithiam ko a kan hrem mi a fak tuk kan celh ti lo”) tiah Bawipa cu an nawl te theu lai da!\nA si an chim bang nan ral cu va daw taktak ko u, sihmanhsehlaw nan dawt hna nak cu va pe cit cet lai ci! Co ter hrimhrim hlah u si! Teinak nan hmuh tikah nan dawt hna nak nan langhter te lai i zeitluk mitha paral tha dah kan si kha an hngalh te ko lai! Ram a that tikah nan dawt hna na langter cawk loin nan langter caan a um te ko lai. December Vandawtlian Hc\nDaw Aungsan Suukyi Hei Si Ning Law…CDM Ka Tuah Ve Hnga i, hitihin ka chim hnga. “Phungning lo Ralkap cozah nan si caah nan biaceihnak zung hi pungning lo asi” “Phungning lo cazah nih phungning lo in ka sual kawl in taza nan ka cuai” Cucaahcun….”Sihne zong kaa hlang lai lo..” “Nan duh chungin pohmah phunphun ka bunh piak ko uh..a poi lo” “Cun nan duh chung thong ka thla ko uh..a thah zong ka that ko uh..”\n“Phungning lo Tazazung ah bia ka chim lai lo. nan duh poh in ka tuah ko uh” “tiah ka ti hnga kei cu….Cuticun chim sehlaw Ralkap pawl hi vokte ek chuak an lo lai .An țih chinchin lai tiah ka ruah” (Tazazung chuak i sehni i hlan mi hi Ralkap Uknak theihpi le hnathlak bantuk asi tiah ka ruah…Sihne i hlan zongah a luat hlei lo ding khi asi..Sihne hna an i hlan caah Ralkap cu phungning Cozah bantuk ah an cang)\n← Khua Upa nih Ralkap cu nan dor tak ko hna lai maw, an phung cu kan zulh tak ko lai maw?\nUpdate; PDF-Kalay, CNDF Le Ralhrang Kahdohnak Thawngthanh →


Malaysia cozah nih ralzaam card ka chuahpiak hna lai tiah a chim, Chinmi ralzaam 40,000 leng an um – THE CHINLAND POST\nMalaysia cozah nih ralzaam card ka chuahpiak hna lai tiah a chim, Chinmi ralzaam 40,000 leng an um\nThe Chinland Post | 2022 April 30 – Malaysia cozah nih an mah he an i pehtlaihnak Agency sin in ram chungah a ummi ralzaam pawl theihpinak card chuahpiak ding in a timhtuah lio a si tiah Malaysia Minister of Home Affair Hamzah Zainuddin nih April 30 ah a chim.\nMalaysia nawlngeitu pawl nih zeibantuk ralzaam poah ramchung an um khawh le khawh lo cu biakhiahnak nawl a ngei lai i cozah Agency tawlrelnak in ralzaam card pawl chuahpiak an si lai tiah a rak chim.\n“Kan ram chungah ID card a tuahmi a dang Agency pawl zong an um” tiah Putrajaya ah tuahmi Press Conference ah a chim.\nMalaysia cozah nih a ram chung a ummi ralzaam pawl theihpinak card chuah a timhmi he pehtlai in “ Malaysia cozah nih ralzaam cohlan ding in min a thu lo. Asinain a ram chungah a ummi ralzaam pawl cazin kha theih a duh. Cun, ralzam pawl pakhat cio an kong zong theih a duh caah UN a halnak a sau tuk cang. UN nih cu bantuk cazin pawl pek khawhnak nawl kan ngei lo tiah a chim. Cozah nih ralzaam pawl ka chanh hna lai a timi hi ralzaam cazin le thil sning theih a duh caah a si lai” tiah UN card a ngeimi Chinmi pakhat nih a chim.\n“A tubantuk in Malaysia cozah nih ralzaam card a chuahpiakmi hna cungah kan thin a phanmi pakhat a um. Malaysia cozah nih ralzaam le dornak nawl a halmi tiah a ṭhen hna cun UN card a ngei rih lomi caah thinphang a si. Cucaah, 2019 in Malaysia ram ah dornak nawl a halmi hna a rannak in ID card tuahpiak ding in kan hal lio a si” tiah a chim.\nMalaysia ram ah Chinmi ralzaam 40,000 deng an um i 20,000 hrawng nih UN card an ngeih i a tangmi cu dornak card lawng a ngei rih mi an si caah UN nih phungning tein theihpinak a ngei lo tiah theih a si.\nPrevious SAC ralkap nih an tlaihmi Dark Shadow chungtel 14 an nunnak a liam cang\nNext Hakha khua ah mino 5 tlaih an tong


DONALD TRUMP ANAU LE AN HRUM RUANGMANG CANG AI – The Chinlung Post\nTrump Nih An Lungthin Ahrawhmi Staff Hna Cu Adonghnak Nithla Lawng An Rel Cang.Trump nih misual pawl an taw a sawh hna ruang i US Capitol luhhnawh a ton hnu cun amah a tanhtu a riantuanhawi tampi nih an dirkamh ti lo i, Office i a tangmi an caan nitlawmpal te hmanh cu lungnuamlo ngaiin caan kan hmang cang hna, tiin officials nih an chim. Monday ah khin Trump tazacuainak capar chuahpi dingin Democrats lei nih timhlamhnak an ngei.\nRuahlo piin a tu bantukin in boruak a khupthal ai leh (Capitol buainai) ruangah White House staff members tampi an lung a rawk ngai hna. An riantuanhawi pawl lila zong nih an thang an chiat ngai cang hna caah, minchiat lai le an rian tiangin a chiatchuat lai lawng an phang ko cang hna.Kan hnung zarh hrawnghrang i rian dinh kong a ceihmi staff pawl zong cu tlungtlamtein rian i apnak tuah an duh ve caah ah an i hne ko rih hna.\nCu ti an i hneeknak a ruangh cu President Trump hruhru hranghrang in a cawlcanghmi, asiloah chunglei in timhlamhnak ai ngeihmi kham an duh caah a si, tiah White House chungum agencies nih an chim.Trump nih kan lung a la kho ti lo (He has lost us. He has lost his own administration). A cozah lila zong hi a humhaak kho ti lo. Ka chim cang bangin, a minung tampi cu a kan leirawi, tiin kan ruah cang.\nA taangmi ni tlawmpal, caan tlawmte chung i policy kongah thlennawnnak tuah dingin thithruaitnak phunphai tuah ai timh ah cun, cucu kan dihlakin kan doh lai, tiah ka ruah,” tiin White House lenglei a ummi agency pakhat i senior administration official pakhat nih a chim. Jan 20 i Trump term a dongh tiang a taangmi kan caan a nithla rel lawng kan hmabaak a si ko cang, tiah officials vialte nih an chim. Kan dihlak in kan lung a rawk dih.\nAsinain President cu hnung a tolh hlei rih lo. Hi kongah a lethnih in karhlannak an tuah ko rih,” tiah White House officials hlun pakhat nih a chim.Congress cungah doh nan tuahmi hi thil tha lo taktak a si. A ra laimi president kut ah thluangtein rian i apnak ka tuah ko lai,” tiin Thursday ah khan Trump nih video in a chim. Election a sunghmi hi nihin tiangin a cohlang rih hlei lo, vote fir a um, a timi zong a let duh rih lo, cun Biden hrimhrim zong hi President-elect tiin a ti duh bak rih lo.\nTutan zarh chungah hin Trump cu mipeem kong i a policies zei a lawh vung zoh dingah Texas lei tlawn ai tim. Cu pah in cun US-Mexico ramri i hau a sakmi pawl zong cu vung veh pah ai tim, tiah theih a si. Cun White House ah Medal of Freedom puai zong tuah ai tim, ti a si.Trump nih buaibainak tuah dingmi mipi an taw a sawh hna, tiin an hmuh ve ruangah Trump a twitter account cu phih dingin Friday ah khan Twitter nih biachahnak an tuah.\nCu an tuahmi cu Trump le a minung pawl nih biataktein an doh cuahmah lio pi a si. A rauh hlan ah technology nganpi cheukhat ai chap khawhnak dingah tutan kan karhlannak hi thil tha ngai a si. Cun, hihi zungzal hmun dingin Trump nih a sermi policy tampi an um cang, ti a langhtertu a si” tiin 2020 Trump campaign ca i senior adviser a si mi Jason Miller nih a chim. Trump nih uanthlarpi ngaiin a aupi lengmangmi rian a limmi pawl hi (accomplishments) White House chungum riantuantu tampi nih cun hnachet luri men ah an ruahpiak cang.\nAhohmanh nih zeiah kan rel nemmaam ti lo. A sungmi bantukin kan i hmu dih hna.. cucaah, piangte chim ko ah cun, a tangmi zarh 2 hi dih zokzok seh, ti lawng kan duh ko cang hna,” tiin White House official pakhat nih a chim. Trump le Vice President Pence an i pehtlaihnak a fehfuan ti lo mi ko nih hin an boruak a rihter khun. Congress nih Election results an namhneh lo dingah a lam na kawlhawl lo, tiin Trump nih Pence cu a mawhchiat. Cu bantuk nawlngeihnak cu vice president kut ah a ummi a si fawn lo.\nCongress cung i buainak an tuah lio ah Pence a him maw him lo, ti zongah Trump nih a hlat lo. White House i kum 4 chung caan an hmanmi a dih dengmang ko cang caah, hi kongah zei hmanh chim ai tim lo mi minung pakhat hnih an um. Pence hi buainak tampi kongah zumhawk a tlakmi riantuantu a si. Tutan zarh chung i minung tampi an rian an chuahtaak hlan deuh vak ah khan, Friday ah khan Pence nih a riantuanhawi pawl meeting a auh hna i ‘goodbye’ tiin lunghno ngaiin thlahnak a tuahpi ta hna.\nPence nih Biden buanco mi phungningtein namhnehnak a tuahpiak hnu ah, Thursday ah khan Pence a chief of staff Marc Short nih Pence cu Bible cacang a hei kuat. Cu cacang te cu Pence nih cun a riantuanhawi pawl a donghnak tonnak a tuahnak ah cun a relpiak hna. Tlik zuamnak ah khan ka tha a dihumnak in ka chuah cang, a dongh tiang khitkhet in ka tli cang, zumhnak kha fek tein kaa tlaih zungzal.” (2 Tim. 4:7), By Chelsea Bawi.


KNU: Vawlei ah kan tei tuk hna caah vanlawng in an kan kahmi si | The Chin Express\nKNU: Vawlei ah kan tei tuk hna caah vanlawng in an kan kahmi si\nNizaan January 12 khuadei hlan ah Myanmar ralkap nih Karen hriamtlai phu KNU brigade 5 umnak vanlawng in bomb a kahmi cu ‘vawlei ah ke ralkap kan tei tuk hna caah vanlawng tiang an hmanmi si’ tiah KNU brigade 5 ralkap phu nih a chim.\nKNU brigade 5 ralkap phu cu ni fatin Myanmar ralkap he an i kap peng i ni fatin Myanmar ralkap an thih peng pinah ke ralkap pawl zong nih KNU brigade 5 hmunhma kal an duhlo caah atu bantukin vanlawng in an kan kahnak hi si, tiah KNU brigade 5 hruaitu Buhmu Saw Htoo Ka Shaw nih a chim.\n“Myanmar ralkap hmaikal tamtuk kan thah hna. Tam tuk an thih caah an thatho deuh seh tiin vanlawng in an kahmi si. An thachia tuk cang. An cung bawi nih nawl an pekmi hna zong ke ralkap pawl nih an zul duh ti lo. Cucaah an ralkap thathawhnak caah vanlawng le hriamnam ngan in an kan kahmi si,” ati.\nJanuary 12 khuadei hlan 1am ah Dwe Lo peng, War Khade Sizung umnak cu Myanmar ralkap nih vanlawng in bomb an kah. Inn cu an rawk nain hohmanh a thimi le hliam tongmi an um lo, tiah KNU nih a chim.\nZaan ah an kah hna caah an kahnak hna vanlawng phun cu an hliah kho rih lo. Zaan 12:45am hrawngah Yangon ramthen, Hmawbi pengah raltuknak vanlawng a zuanmi kan hmuh, tiah khuami nih an chim.\nMinutes 2 hnu hrawngah Dwe Lo peng, War Khade Sizung cu vanlawng in bomb 2 an kah i a rawk. Le Gay Hta khuate ah bomb 3 an tla puak.\nCun, KNU brigade 5 hmunhma Kawkareik peng, khua chung bakah vanlawng in an kah hna i miakpi zongin an kah chih hna caah khuami 11 hliam an tong i 1 a thi.\nMah pinah, Kaya state khualipi Loikaw khua chung zongah Kaya hriamtlai pawl zong vanlawng in an kah hna i inn tlawmpal an kaang.\nHmasa thawngpangMyanmar ralkap nih Khonumthung Tlang Kokek Dum an duah\nHnu thawngpangSandahpiahmi an kah hna nak Aunglan khua ah a rami ralkap bawipa motor aa let i amah telh in minung 4 an thi


Norway ram hmunhma cheukhat ahcun hmurkhuh (munnbind) hruk hau cang – Chin Community in Norway\nAugust 14, 2020 ccn 0 Comments\nHmaizerh nikhat ni in august 31 tiang Norway cozah nih hmunhma cheukhat ah hmurkhuh( munnbind) I hruk ding in fial kan si cang. Hruknak ding hmunhma hna cu (kollektivtransport) mipi nih cit mi Bus, Tlanglawng/Khuachung Tlanglawng le Vanlawng hna ah an si. Munnbind hruk ahauh nak khua hna cu Oslo le Indre Østfold(Indre Østfold, Rakkestad, Skiptvedt og Marke) hna ah an si, cun Oslo na tlawn le na chuah tik zongah asi fawn. Hngakchia pawl tu cu munnbind hruk asi lai lo abiapi in kum 2 tang pawl, cun sianginn (videregående,barneskole,ungdomskole) zong ah hruk asi lai lo.\nAtubantuk munnbind hruk ahauh hi meter 1 in i hlat in um khawh lo nak hmunhma hna caah an si. Norway ram ummi poh nih hruk aherh caan tu cu;\n1.Covid-19 in azaw/ azaw rua ti mi nih sizung le adang dang herhbau caan I chuah tik ah,\n2.Asen mi ram tiah chiah mi hna ram in Norway ram na rak luh tik ah,\n3.Covid-19 a ngei/ngei rua timi nu/pa chungkhar na si i cu nu/pa cu na va bawmh tik ah,\n4.Meter 1 dan hlat in um khawh lo nak ah rianttuanmi na si ahcun\n1-meter i hlat I um nak nih 80% in pakhat le khat I chawnh a har ter deuh, cun munnbind nih 60% a har ter deuh ve. Asinain munnbind I hruk thawng in 1 meter I hlat ding timi kha a tlau hlei lo tuah tthiam ding asi lai.\nMunnbind hi phun hnih a um, munnbind le tøymunnbind tiah auch asi. Munnbind cu si lei kap i a ttuan mi hna caah ser mi asi ( klasse 1 asi lai i apotekt ah cawk khawh asi)Tøymunnbind cu thilthuam hman in mahte in asiloah thiltahnak sehzung nih tthit chawm mi asi, nain upadi nih control mi asi lo caah zeitluk in dah virus pawl akham khawh theih asi lo. Hi bantuk tøymunnbind nah man ding asi ahcun norsk standard timi na zulh khawh na zuam lai. Atanglei hi click law munnbind mah tein tuahdan zoh khawh asi; https://www.who.int/emergencies/diseases/novel-coronavirus-2019/advice-for-public/when-and-how-to-use-masks\nMunnbind hruk hi a ttha nain, hman thiam tung lo ahcun zawtnak chawnh a fawi deuh chin chin ve hawi. Atanglei link hna hi rak click law munnbind hrukdan pawl zoh khawh asi. Cun munnbind hman tikah zeidah tuahding timi zong rel le zoh khawh chih asi.\nThawngpang laknak Kilder:\nPrevious Previous post: Coronavirus akarh tthan ruangah Norway cozah nih innka a khar tthan mi hna\nNext Next post: Coronavirus akarh ruangah Ram tampi cu asen ah chiah an si


Dr. Awng Myint Thang Chim Duhnnak Cu ” Mi Dam Lo Le Chimh Ngailo Mi Fa Poah Cu Pathian Thlachuah A Si Rua Lo” – Myanmar Chins\nDr. Awng Myint Thang Chim Duhnnak Cu ” Mi Dam Lo Le Chimh Ngailo Mi Fa Poah Cu Pathian Thlachuah A Si Rua Lo”\nAugust 11, 2019 Hakha Laimi CHIN 0\nDr. Aung Myint Thang nih nizan ah “Fa tampi a ngeimi nu le pa cu chuahchan ngei bak lomi an si. Vawlei hi an caah harnak lawngte asi.” a tial i mi tampi a buai ter ngai hna. Nihin cu Fa le kong a tial than i, Damlonak a ngei mi le Chimh a ngailo mi Fa poah cu Pathian thlachuah mi Fa le an si lo tiah a ti than. Nang zeitin na ruah ve a tial mi hi rel ve hmanh>>> A tanglei hi a tial ning cu a si.\nAFIMMI LE ATTHAMI FA LAWNGLAWNG HI NU LE PA CAAH THLUACHUAH DIK CU AN SI\n(Ca a rel dih lomi le ai biatak lomi nih comment ah a tel in i tel hlah uh)\nPsalm 128 ah “Fale cu Pathian sin in kan hmuhmi thluachuah an si” a ti caah fale vialte hi nu le pa caah thuachuah an si dih tiah Laimi Khrihfa nih kan ruahmi hi kan palh cikcek! Zei ruangah?\n4. KHRIH RAL ASIMI FALE HNA AN UM\nFale hi Pathian thluachuah an si dih ko ahcun ISIS i a lutmi mi tampi hna kha Khrihfa biakin hrawktu, Khrihfa hngawng cik tu lawngte an si ko kha nan theih ciomi an si. Kha hna kha teh Pathian pekmi thluachuah fale cu an si kho hna hnga maw?\nPathian nih fale an kan peek ah khan nu le pa caah “thluachuah” si dingin peek kan si (Ps. 126). Asinain “thluachuah” dik an si nak hnga cawnpiak, fim chimh, zohkhenh rian kha kan ngei ve. “Fa ttha”, “fa fim” ah ser an herh. Cawnnak in ser hna lai. Pathian bia in kan ser hna lai. Cu ti i kan ser khawh hna lawnglawng ah Pathian nih fa, thluachuah, ca i a kan peekmi cu thuachuah an si kho. Fa tampi ngeih i nu le pa dawtu le zohkhenhtu zong a ngei lo i, nu le pa an tar tik i “tar umnak inn” hna i nu le pa a chiami fale cu Pathian peekmi thluchuah an si bal lo. Cucaah fa fim le fa ttha lawnglawng hi “thluachuah fa” cu an si. Fa sual, fa rureu, fa fir, fa that hmang kha thluachuah fa ti phung a si lo. Na fale hrintthan lomii hna hi Pathian thluachuah an si ne ah ziah Hell ahcun khangh cu an si ne lai?\nPalik A Tuan Mi Salai Za Biak Bawi Nih Accident In A Kan Thih Tak


Ralhrang Cozah Kan Tei Ni Cu Mipi Nih Federal Kan Hmuh Ni A Si Lai – Thechinlandtoday\nRalhrang Cozah Kan Tei Ni Cu Mipi Nih Federal Kan Hmuh Ni A Si Lai\nadmin August 13, 2021 Leave a Comment on Ralhrang Cozah Kan Tei Ni Cu Mipi Nih Federal Kan Hmuh Ni A Si Lai\nRalkap kan tei ni cu federal kan hmuh ni asi lai.Kan kawlram kong ah Ka thin phan ngai mi pakhat cu Asia ram cheu khat hna thluak put hi asi.Ralkap uknak hi mipi le tlangcung hriamtlai hna i bawm in kan doh taktak tik ahcun ramchung buainak cu afak ve ko lai. Cu tik ah kawl ram ah company le chawhleh thalnak rian ngan a ngei mi Asia ram cheu khat hna nih an chawleh thalnak le company rawh lai phan ah heh tiah aa kan tlangtlak te lai.\nAsia ram buainak ahcun nitlak lei ram le UN nih direct in tlangtlak loin Asia ram zulhphung ningin Asia ram nih tlangtlang hmasa hi asi ve.Ralkap uknak kan doh lam can ceo hrawng ah Asia ram hna nih cabuai cung ah i caih tih dingin an holh len hoi te lai. Abik in Tuluk le Rusia nih ahruai hna lai.Atu kan buai mi cu zauk phung he aa pehtlai mi asi caah ahlan bantuk zauk phung le 2008 phunghram tang bantuk sawhsawh cozah uknak men si ti loin federal uknak tling hmuhnak kha kan buai pimi asi.\nRalkap uknak kan hrawh lio ah Asia ram chawlehthalnak ngan le company tampi cu ahnur suan hrim lai. Cucu Asia ram nih an tih tuk lai caah Ramchung daihnak caah tiin cabuai cung ah federal caih ding in aa kan tlangtlak sual te lai ka phang.Kawl ram ramkheel um tu ning zoh tik ah Federal hi cabuai cung le hluttaw thutden cung men in caih awk tha mi asi ti lo. Lam caan lam arau chin.Ralkap nih hin mipi sin in cohlannak mandate a kawl lai, cucu i tuk kah lio ah aralnak in a sual lomi mipi tu kha harnak apek deuh hna lai i mipi nih an celh lo tuk ahcun ralkap ah an tang than kho men. Mipi an tuar tuk ahcun kan i tinh mi kawltung phak hlan ah cabuai cung le hluutaw thutden cung ah federal kong caih than ding kir than a si sual lai ka phang cia.\nCucaah kan duh mi federal uknak hi zei cozah le hluttaw hmanh nih pek ding le ding lo kong kan caih piak hna hlahseh, kanmah tein kan i lak khawh hrim lai, Hluttaw le cozah nih cun kan lak mi federal kha an cohlan i theih pi lawng an rian asi, caih piak aherhnak a um lo tiah ka ruah.Federal hi cabuai cung ah kut thlir vote in pek le hmuh mi uknak asi lo, nunnak le thisen in hmuh mi uknak asi. Cucaah ral kan tei ni cu federal kan hmuh ni a si lai tiah ka ruah ko.Cucaah kan tha chia hrim hlahseh,\nCredit: Lai Ram Laipa fb cahmai.\nMipi Caah Zohkhenhnak Sii An Zuar Nak Si Dawr Lian Ralhrang Nih An Luh Hnawh Hna →\n← MYANMAR PAWISA (KYAT) TUAH BET RUANGIH THIL MAN SANG KHUNG DING HI.


Sangau YLA sin Biahalnak Tutan Sangau khua YLA nih kan unau pa Kyaw Kyaw a thih nak kong i statement nan chuahmi karel cu a poi ngai kati. – Hakha Cherry\nSangau YLA sin Biahalnak Tutan Sangau khua YLA nih kan unau pa Kyaw Kyaw a thih nak kong i statement nan chuahmi karel cu a poi ngai kati.\nSangau YLA sin Biahalnak Tutan Sangau khua YLA nih kan unau pa Kyaw Kyaw a thih nak kong i statement nan chuahmi karel cu a poi ngai kati. Aruang cu nanmah sual nan i maimilh long silo in a thimi pa sualnak kawl le thangchiatnak asi tikah hihi Association pakhat or fellowship pakhat nih a ngeihding lungput le ziaza asilo. Cucahcun a tanglei ahhin biahalnak kan tuah hna… i aa pehtlai mi le YLA-Sangau chungtel he friend nih hun kuachin te hna uh.\nQ.3. Zeitin dah a umnak mi chung le nih an tluntak lioah a damlo(normal sickness) asi anti ko buah a tak cungah fahnak nan pek ngam? Zei proved indah Heartattack in a thi nan ti khawh? Aho Doctor nihdah Heartattack asi tiah prived atuah?\nCucahcun YLA-Sangau nih kan una pa Kyawkyaw cungah nan lungput le nan kut thlak mi le nan ca chuahmi zoh tikah miphun thledannak le nehsawhnak lungput in nan tuahmi asi ti in kahmuh.Credit-Peng Hlawnceu\nDemocratic caah cun duh zong duhlo zong kumli chung President Trump tuktang an um than cang lai.


President Biden Hi Zei Huaha Si Dawh Si Lo, A Bia Le A Hla Lawng Hi A Tha I, A Tak In A Tuahmi Hmuh Ding Hi A Tlawm Ngai rih Tihi A Fiang Ngai Ko Hih. – Onlinenungak\nBy chin tawi on June 23, 2021\nUS Ralkap Caah Afgan Holh Let Tu Hna Nih VISA Pek Dingin US President An Nawl\nJoe Biden a cozah nih Afganistan ah a ummi US ralkap pawl an lak dih cang lai caah Afganistan raldohnak ah US ralkap pawl nih an hman mi Afgan holh lettu hna cu Taliban ral tih in an inn le an chungkhar hna zaam takin an i thup tiah theih asi.\nHolh lettu hna hi kum 20 chung US nih Afganistan raldohnak ah US ralkap pawl he nunnak pekin rian a tuan ti mi hna an si. An dihlak 18000 leng an si. US ralkap nih an tlun tak tik hna ah an nunnak caah tih a nung ngai. Mah hna hi US cozah CIA, ramleng pehtlaihnak, Marine ralkap hna he nunnak pek in rian a tuan mi an si nain US luh khawhnak dingah Immigration Special Visa an pe zok zok khawh hna lo caah harsatnak tampi an tong.\nAfghanistan ah a ummi US ralkap pawl an tlun dih nak dingah ni tlawmpal te lawng a tan cang caah Taliban pawl an thinphang cang. Cheukhat cu an chungkhar kaltak in a thup mi zong an um.\nUS president sin ah Visa an hal lio a si tiah Daily Mail nih a tual. US nih Afgan le Iraq holhlettu ah an hman mi hna cu kum 1 ah a khunhleiin visa 50 a pek hna. 2014 december thla in US cozah nih a hman mi Afghanistan pawl caah visa 26500 a on piak hna nain a sok kho lo mi tampi an um rih tiah theih a si.\nVisa a sok lio mi pakhat nih “visa ka hngahnak kum 14 a si cang. Visa a kan buaipitu hna nih tha tein a kan tuahpiak duh lo, hremhmun in luat ka duh ngai cang” tiah a chim.\nUS nih rianrang in visa a pek khawh lo caah cheukhat cu US an rak bawmh caah an i chir ngai. An ram chung buainak ah an chungle, an mipi, hawi pawl Taliban nih an thah hna ning mit in a hmuhtu hna an si caah an nunnak tih a nunning fiangtein an hngalh.\nMah hna nihcun US nih visa kan pe zokzok seh ti hi an duh cem mi a si. Afghanistan roldohnak ah Taliban nih US hmanmi holh lettu pawl an thah mi hi 300 reng lo an si lai tiah No One Left Behind phu nih an langhter.


Rev. M. Thawng Kam nih Rev. Dr. Thlaawr Bawihrin chimmi kong a ttialmi - The Chin Express\nTheihtlei PawlCapar le Opinion\nBiachim le Biangaih — Rev. M. Thawng Kam\nLai phungthluk ah, “Survorh thiamlo mah lukhuh, biachim thiamlo mahkung tlung,” ti a um. Solomon nih, “Ruah set loin chim mi bia nih naam chunh bang in mi a chun,” (Prov. 12:18) tiah phung a thluk. Biachimtu nih ralrin a herhnak an si. Biachimtu cung lila ah fahnak a tlung sual tawn.\nBiachim thiam cu duh dih a si nain zapi tlinh mi a si lo—zeititha. Cucaah, ralringte le ruahcia bute chim ahcun palhnak a tlawm deuh suammau ve. ‘Awkaneem nih ruh hmanh a kiah khawh’(Prov. 25:15) tiah Solomon nih a chim than thiamthiam. Hruaitu ca lebang ahcun a herh khun tuk. Thinhun bu le huatnak ngeibu biachim lebang cu chim ding a um ti lo. Rawhnak aa ruaih a si ko. Biachimtu nih a chim mi bia cung ah tuanvo nganpi a ngeichih zungzal.\nBiachimtu cung ah tuanvo nganpi a um bantuk in biangaitu leikap zong ah tuanvo nganpi a um ve thiamthiam. Biangaitu nih hin a ngaih mi kha a va chimchin than tawn ca ah a si. Cucaah, ralrin a hau tuk ve. ‘Lamkaltu thalo nih harnak chung ah a luhpi tawn hna’ (Prov. 13:17) ti a si.\nCaponak hmun i chim mi bia a um, hawikom karlak biachim a um, cawnpiaknak hmun chim mi a um, ram le miphun kong chimnak a um, dawt ruang lungfahnak chim mi a um. Kha vialte kha a hmunhma le a pawngkam nih an hrilhfiahchih tawn.\nCaponak hmun bia cu caponak in ruah a herh. Hmundang le caan dang ah biatak bantuk in va chim than lo a hau. Chimhhrinnak le cawnpiaknak nih sullam dang a ngei ve. Dawtnak bia hmanh hi a neem zungzal bal lo. Dawt ruang ah pei chungchuak fale zong kan vuak theo hna cu.\nA pawngkam thil chimchih ti lo i mah huat mi/duh mi zawnte lawng lak ahcun sullam dangpi a chuahpi. Biangaitu nih biachimtu chim duhnak kha biapi ah ruah a herh. Mah duh in rak i kuaih ahcun damnak a chuak kho lo.\nMifim le hruaitu hna zong nih a zungzal in chim an thiam tawn lo. An palh sualnak le an thiamlonak a um tawn. Cu zong cu ‘aa… a thiam thlu kho ve lo …’ ti i ruahpiak khawh ahcun palh mi hmanh a dam than tawn ko. Palhnak i hmaimilh cio hi minung sunparnak a si (Prov. 19:11).\nNaihrawng CBCUSA GS Dr. Thlaawr Bawihrin biachim mi kong i thil linsa a chuak mi hi kaa nuam hrimhrim lo. Ka ngaih a chia. A chimtu le a theichintu karlak a hla tuk ti a lang.\nBT meeting lio ah Pu Dr. Salai Lianhmung Sakhong le Pu Salai Ngai Sak nih kan miphun kong an kan chimh. Cu lio ah GS Dr. Thlaawr Bawihrin nih kan miphun kong ah duhfak ngai in a lungfahnak a chim mi a si. Mindat kong a chim, Matupi kong a chim, Zotung kong a chim. Nehsawh thlanglamhnak in a si lo, thleidannak in a chim mi a si lo.\nA bia a dongh tiang ngaih ahcun cucu fiang tein a lang ko. A theitu vialte nih miphun dawtnak in a chim ti kan lung a fiang. Cu a chim duhnak cu la loin mah siaremlonak zawnte lawng vun cawih zau i midang sin vun chimchin tik ah cun a chim duh mi he aa hlat ngaingai cang.\nBiachimtu he biangaitu he kan tuanvo i theih cio ah a tha tuk hnga.\nUpdated on September 21, 2021 9:40 am\nBiafang khat in leh uar: Lai caholh le Mirang biafang 10\nTrump a phitkhartu social media platform HLEISARIH (17)\nA mang ruangah nauthlâkthiam sibawi a lung ai thleng\nAmerica um Judah-mi lakah Trump tanhtu, Biden tanhtu le Laimi\nThe Chin Express cu Malaysia ah hrambunhmi rinhtlak Chin media kan si. Ni fatin Chin thawngpang le vawlei cung thawngpang linsa pawl kan ṭial peng.


Mi tampi lungthin a la tu Pacquaio nih Pathian he an i tonnak a phuan. – Theihherh Thawng\nMay 9, 2020 May 9, 2020 salaikawltu\t0 Comments\nMisifak mi hna caah a tuahserhnak nih Pathian aa bochan taktaknak a langhter.\nKan theih cio bantukin Manny Pacquaio hi Filipino World Champion Professional boxer asi. Forbes nih a langhter ning ahcun kum 2013 in atu tiangah vawleicung lenteceih thiammi vialte lakah a hlawh sangcem 14 nak asi. Trinity Broadcasting Network (TBN) nih interview an tuah i, a chimmi hna cu-\nHi ka interview nak ahhin biaknak kong kan ceih lo, sihmanhsehlaw Pathian he i hawikomnak tu kan ceih tiah ralttha ngaiin a testimony cu a chim. A min in krihfa ka si ve tik ahcun zarhpini paoh ahcun biak inn ah kaa puum tawn. Asinain, nikhatni in zarhteni paoh ahcun bar (zudinnak hmun) ah ka kal tawn i, cun phe kaa kah tawn. A phunphun in sualnak lei ah ka rak kal, nupi ngeih hnu zongah nu duh hi a poi ah ka rak rel lo. Asinain, a donghnak ahcun Pathian thawngin hrintthannak ka co ve cang. Zisuh krih ka co hnu cun ka thluachuahnak hmuh mi vialte hi misifak mi hna caah ka hrawm ve hna. Ka chungkhar hna zong midang cungah zangfahnak ngei ve dingin ka cawnpiak tawn hna.\nKeimah zong minthang ka si hlan ahcun mi sifak tukmi ka si, ihnak hmanh ngei lo in lamkam hnaah ka riak tawn, cun rawl eiding zong ka rak ngeih lo caah ti lawng hna ka rak ding tawn. Ka toncia mi vialte nih lungfimnak a ka pek i, teirial tein ka tuahmi kipah Pathian nih a ka umpi i, teitu ka si khawh nak hi asi. Atu cu ka thluachuah hmuhmi vialte cu midang caah ka hrawm ve cang hna.\nHnangamnak taktak hi suingun chawva silo in zisuh sin lawnglaawng in ara timi hi Manny Pacquaio nih aa fiang tuk. Cun mirummi hna zong an ngeihchiah, misifak hna sinah hrawm ve dingin a sawm fawn hna. Zeiruangah kan ti ahcun kan ngeihciah vialte cu kan thih tikah kan thlan ah kan i kal pi kho lo. Pathian kan dawt ahcun a bia lawngin dawt siloin tuahserhnak tuin kan dawt taktak a herh.\n← Mit hmai panh nih zeithil paoh a tei kho\nHmai khuhnak (face mask) a hman ningcang kan thiam a herh!! →


PDF nih ralhrang a thar in 20 nak tam deuh an thah than cang hna – Lai Lungrawn Post\nPDF nih ralhrang a thar in 20 nak tam deuh an thah than cang hna\nKyaukhtu PDF Nih Ralhrangbu Cu Ruah lo Piin An Luhhnawh Hna Ruangah Ralhrang 20 Hrawng An Thi Kyaukhtu mipi runveng tu phu nih nihin September 9 zinglei caan kahdohnak a dih hnuin chun hnu hrawngah Kyaukhtu PDF phu cheukhat nih pehzulh in luhhnawhnak an tuah.\nRalhrangbu lei 15 in 20 hrawng an thi pinah hliam tuartu hna an tam pinah motor pakhat zong bomb puah nakin a rawk tiah Kyaukhtu PDF nih an fehter hnuah cathanh an chuah.\nMipi lei nih Kyaukhtu PDF he pahtlai in thawngpang paohpaoh ah chim rel lo tein dai tein nan um nakhnga leh ruahlo piin bawmhchan kan herh tikah nan kan bawmh khawhmi paoh bawmhnak kan pek hram u tiah an nawl hna.\nRalhrangbu hna i thawngpang hna zong caan he aa pehtlai ning tein page cb ah siseh Kyaukhtu thawngpang dik ah siseh thawngpang nan kan pek nakhnga zangfah kan in nawl hna.\nA zarh in siseh a thla in siseh raldohnak caah fund zong a si khawh chungin nan kan bawmh nakhnga Kyaukhtu PDF thawngpang committee nih zangfah kan in nawl hna tiah an langhter tiin Than Lwin Khet News nih a tial The Federal Times.


Chungkhar Nunnak Nuamhter Ning - Jehovah Tehte Hna Zung Web Site\nChungkhar Nunnak Nuamhter Ning\nVa ṭha pakhat si dingah zeidah a herh?\nNu pakhat cu zeitindah nupi ṭha a si khawh?\nNu le pa ṭha sinak ah zeidah aa tel?\nA nuammi chungkhar si khawh awkah fale nih zeitindah an bawmh khawh?\nJehovah Pathian nih na innchungkhar nunnak kha nuamhter a duh. A Bia, Baibal ah chungkhar kip ca lamhruainak a um i chungkhar mi pakhat cio tuah dingmi rian kha a chim. Pathian ruahnak cheuhmi ningin chungkhar mi nih an tuah tikah a theitlai cu lungsi tuk a si. Jesuh nih hitin a ti: “Pathian bia kha a thei i a ngaimi caah cun zei tluk in dik lunglawmhnak a si!”—Luka 11:28.\n2 Chungkhar nuamhnak cu chungkhar hram a thawktu, “Kan Pa” tiah Jesuh nih a timi Jehovah theihhngalhnak cungah aa hngat bik. (Matthai 6:9) Vawlei cung chungkhar vialte hi vancung kan Pa thawngin a ummi a si caah chungkhar nuamhnak a chuahter mi kha a hngalh taktak. (Efesa 3:14, 15) Cu a si caah, chungkhar mi kip tuah hngami rian he aa tlaiin Baibal nih zeidah a kan cawnpiak?\nPATHIAN NIH CHUNGKHAR HRAM A THAWK\n3 Jehovah nih hmasa bik minung Adam le Evi kha a ser hna i nu le va in a fonh hna. Aa dawhmi vawlei paradis, Eden dum ah a chiah hna i tefa ngei u tiah a ti hna. “Tefa tampi in ngei u law nan tefa cu vawlei cung khuazakip ah khat hna seh” tiah Jehovah nih a rak ti hna. (Genesis 1:26-28; 2:18, 21-24) Cucu tuanbia men a si lo, zeicahtiah Jesuh nih chungkhar nunnak thawknak kong Genesis chimmi kha a hmaan tiah a rak langhter. (Matthai 19:4, 5) Harnak tampi kan tong i atu kan nuncan hi Pathian tinhmi ningin a si lo nain, chungkhar a nuamhter khomi a kong kha zoh u sih.\n4 Chungkhar mi kip nih dawtnak langhternak ah Pathian nawl i cawnnak thawngin chungkhar nunnak nuamh awkah a bawmh khawh. (Efesa 5:1, 2) Asinain, kan hmuh bal lomi Pathian cu zeitindah a nawl kan i cawn khawh lai? Jehovah nih a Fater kha van in vawlei ah a run thlah caah Pathian nawl cawn khawh a si ko. (Johan 1:14, 18) A Fapa Jesuh Khirh nih vawlei cung a um lioah vancung a Pa nawl kha ṭha tuk in aa cawn caah amah hmuh le a bia ngaih cu Jehovah he umṭi i a bia theih bantuk a si. (Johan 14:9) Cucaah, Jesuh langhtermi dawtnak kong kan hlathlai i a nunning kan i cawnnak thawngin chungkhar nunnak a nuamh khawh nakhnga kan bawmh khawh.\nVALE CAAH ZOHCHUNH AWK\n5 Jesuh nih a zultu pawl a pehtlaih hna bantukin vale nih an nupile kha an pehtlaih hna ding a si tiah Baibal nih a ti. Hi Baibal lamhruainak hi ruat hmanh: “Vale hna, Khrih nih Khrihfabu cu a dawt i a nunnak a pek bantukin nannih zong nih nan nupile kha nan dawt hna awk a si.…Pa nih an nupile cu anmah pum an i dawt bantukin an dawt hna awk a si. A nupi a dawmi pa cu amah le amah aa dawt a si ko. Ahohmanh nih mah pum kha an hua bal lo. Khrih nih Khrihfabu kha a cawm a zoh a khenh bantukin, ahohmanh nih a pum cu a zoh a khenh i a cawm ve.”—Efesa 5:23, 25-29.\n6 Jesuh nih zultu pawl in dirhmi khrihfabu a dawtnak cu vale caah a tlingmi zohchunh awk a si. Cu zultu pawl cu mi tlinglo an si ko nain, an ca i a nunnak a peknak thawngin “annih cu a dongh tiang hrimhrim in a dawt hna.” (Johan 13:1; 15:13) Cu bantuk cun vale kha hitin forh an si: “Nan nupile kha daw [“peng,” NW ] hna u law bia hrangin ti hna hlah u.” (Kolose 3:19) A caancaan ah a nupi nih ṭha tein a ṭhutum lo tikah a va kha a cung lei cawnpiaknak zulh awkah zeinihdah a bawmh lai? Amah theng i a palhnak le Pathian ngaihthiamnak hmuh awkah zeidah ka tuah awk a si ti kha a philh lo ding a si. Zeidah a tuah lai? A nupi tel in a cungah a sualmi hna kha a ngaihthiam hna lai. A nupi zong nih cutin a tuah ve awk a si. (Matthai 6:12, 14, 15) A hlawh a tlingmi chungkhar cu aa ngaithiammi mi pahnih i fonhnak a si tiah mi cheukhat nih zeiruangah an chim ti kha na hngal maw?\n7 Jesuh cu a zultu pawl cungah zawnruahnak a ngei peng ti kha vale nih an philhlo awk a si. A zultu pawl ri ngeihnak le pumsa lei herhmi kha a ruahpiak chih hna. Tahchunhnak ah, an tha a bat tikah hitin a ti hna: “Kanmah lawngte in kan um khawh nakhnga dingah kal tuah u sih law a dinh zong nan i din tuah lai.” (Mark 6:30-32) Nupile cung zongah zawnruahnak ngeih ding a si. Baibal nih “a der deuhmi an si” i vale nih nan “hmaizah” hna lai tiah a ti. Zeiruangah? Vale he nupile he an pahnih in “Pathian pekmi laksawng nunnak” a ngei veve mi an si caah a si. (1 Piter 3:7) Pathian hmai ah mi pakhat man a ngeihtermi cu pa a si caah, nu a si caah si loin zumhawktlakmi sinak tu a si kha vale nih philh lo ding a si.—Salm 101:6.\n8 Baibal nih “a nupi a dawmi pa cu amah le amah aa dawt a si ko” tiah a ti. Zeicahtiah Jesuh nih a chim bantukin nu le va cu “pahnih an si ti lo i pakhat an si cang.” (Matthai 19:6) Cucaah nu le pa umṭinak kha an pahnih ca lawngah an siter lai. (Phungthlukbia 5:15-21; Hebru 13:4) Mah khakha mah zawnruat loin pakhat le pakhat an herhmi an i tlinternak thawngin an tuah khawh. (1 Korin 7:3-5) Hi ralrin peknak hi cinken awk tlak a si: “Ahohmanh nih mah pum kha an hua bal lo.…Ahohmanh nih a pum cu a zoh a khenh i a cawm.” Vale nih an lu a simi Jesuh Khrih sinah kan kong kan i chim a hau lai ti kha hngal in nupi le cungah dawtnak ngeih a herh.—Efesa 5:29; 1 Korin 11:3.\n9 Lamkaltu Paul nih ‘Jesuh ngeihmi tlaihchan dawtnak’ kong kha a rak chim. (Filipi 1:8, NW ) Jesuh ngeihmi tlaihchan dawtnak cu mi a hrimhtermi ziaza pakhat a si, cucu a zultu a hung simi nu pawl caah duhnungmi ziaza a rak si. (Johan 20:1, 11-13, 16) Cu bantuk cun nupile nih an vale sinin tlaihchan dawtnak kha hmuh an duh.\nNUPILE CAAH ZOHCHUNH AWK\n10 Chungkhar pakhat cu bu pakhat a si i tlam a tlin nakhnga caah hruaitu lu ngeih a hau. Jesuh hmanh hruaitu Lu a ngei. “Pa cu nu lu a si” bantukin “Pathian cu Khrih lu a si.” (1 Korin 11:3) Kan zapi in a nawl kan ngaih awk a simi hruaitu kan ngeih caah Jesuh nih Pathian lamhruainak a ngaih ning kha kan caah zohchunh awk ṭha a si.\n11 A tlinglomi pa pawl cu an palh tawn caah a caancaan ah chungkhar caah hruaitu ṭha an si lo. Cu tikah, nupi nih zeidah a tuah awk a si? A va kha a nautat lai lo, lu si zong aa cuh lai lo. Pathian mit ah nemnak le daihnak lungthin ngeih a biapit tuk kha nupi nih a philh lo awk a si. (1 Piter 3:4) Mah lungput a langhternak thawngin thil umtuning a ṭhatlo caan hmanhah Pathian tang i dor awkah aa fawih deuh lai. Mahlengah, Baibal nih “nupile nih nan vale cu nan hmaizah hna lai” tiah a ti. (Efesa 5:33) Sihmanhsehlaw a va nih Khrih Lu sinak a cohlan lo ah tah zeitindah? Baibal nih nupile kha hitin a forh hna: “Cu bantuk ṭhiamṭhiam in nu nih nan vale kha an nawl nan ngaih hna awk a si. Cu ti nan tuah ahcun, nan vale pawl lak i Pathian bia a zum lomi hna nih khan, nan ziaza a ṭhami thawng cun Pathian bia cu an zumh lai, zeicahtiah zeitluk nun thiang in dah nan nun ti le zeitluk in dah nan upat hna kha anmah nih an hmuh ko lai.”—1 Piter 3:1, 2.\nSarah nih nupile caah zei zohchunh awk ṭha dah a rak langhter?\n12 A va zumtu a si zong a si lo zongah nupi nih a va he aa khat lomi a ruahnak kha fim ngaiin a langhter tikah a va a upat lo a si lo. A ruahnak cu a hmaan khomi a si i, a va nih a ngaih tikah an chungkhar dihlak caah a ṭha kho. Sarah nih an innchungkhar buainak pakhat he aa tlaiin hman tlakmi tonghtham ning pakhat a chimh tikah Abraham cu a hna a rak tla lo nain, “Sarah nih an chimh mi paoh tuah ko” tiah Pathian nih a rak ti. (Genesis 21:9-12) A va nih Pathian nawlbia he aa ralchanh lomi biachahnak a tuah tikah a nupi nih a hna a tlakpinak thawngin aa tangdornak kha a langhter.—Lamkaltu 5:29; Efesa 5:24.\n13 Nupi pakhat nih a rian tlamtlinter awkah a chungkhar caah a tuah khawhmi tampi a um. Tahchunhnak ah va a ngei cangmi nu pawl cu ‘an vale le an fale dawt a thiammi, mah le mah aa uk khomi le a thiangmi le innchungkhar khuasak ṭhate in a zohkhenh khomi le an vale bia a ngaimi an si’ lai tiah Baibal nih a ti. (Titas 2:4, 5) Cutin a tuahmi nupi nih chungkhar sinin a hmunmi dawtnak le upatnak a hmuh lai. (Phungthlukbia 31:10, 28) Asinain chungkhar timi cu a tlinglomi mi pahnih i fonh a si i thil umtuning cheukhat a chiat tuk ruangah i ṭhennak asiloah i maknak zong a chuak kho men. Thil umtuning cheukhat ruangah i ṭhen kha Baibal nih a awnh. Asinain i ṭhennak kha sawhsawh men ah kan rel lai lo, zeicahtiah Baibal nih hitin a kan cawnpiak: “Nu nih a va kha a kirtak hrimhrim lai lo;…cun pa nih a nupi kha ma hrimhrim hlah seh.” (1 Korin 7:10, 11) A nupi maw a va maw nu pa sualnak a tuah lawnglawng ah Cathiang ningin i mak khawh a si.—Matthai 19:9.\nNU LE PA CAAH A ṬHA BIKMI ZOHCHUNH AWK\n14 Nu le pa caah Jesuh le ngakchia an i pehtlaih ning cu a ṭha bikmi zohchunh awk a si. Midang nih ngakchiatete kha Jesuh sin rat an dawnh hna lioah Jesuh nih “ngakchia cu ka sinah ratter ko hna u” tiah a rak ti hna. Cun “ngakchia cu a pom hna i an cungah a kut a chuan i thluachuahnak a pek hna” tiah Baibal nih a ti. (Marka 10:13-16) Jesuh nih ngakchiatete kha caan a rak pek hna bantukin na fanule na fapale hna kha cutin caan na pek ve hna awk a si lo maw? Ngakchia kha caan tlawmpal si loin caan tampi pek a herh. Jehovah nih nu le pa kha nan fale nan cawnpiak hna lai tiah a fial hna caah caan pek a hau.—Deuteronomi 6:4-9.\nJesuh nih ngakchia a pehtlaih hna ning khan nu le pa nih zeidah cawn khawh a si?\n15 Hi vawlei hi a chiat chin lengmang caah ngakchia hna kha nu pa sualnak a tuahpitu ti bantuk hrawk a timmi hna sinin a hupphengtu nu le pa kha fale nih an herh. Jesuh nih “ka fale” tiah dawtnak in a auhmi hna a zultu pawl kha zeitindah a huhphenh hna kha ruat hmanh. Tlaihkhih a si i thah a si lai te ah a zultu pawl kha luatnak lam a rak tuahpiak hna. (Johan 13:33; 18:7-9) Nu le pa pakhat in Khuachia nih na fale harnak pek a timhnak hna kha naa ralrin a hau. A hlankan in ralrin pek chung a herh.* (1 Piter 5:8) Pumsalei, thlaraulei le ziazalei ah voi dang nakin ṭhihphaih an tong khun.\n16 Jesuh a thih hlan zan ah kan lakah ahodah a ngan deuh tiin zultu pawl cu an rak i al. Jesuh nih an cung thinhun canah, a bia le zohchunh awk a tuahsernak he dawtnak in a rak nawl hna. (Luka 22:24-27; Johan 13:3-8) Nu le pa pakhat na si ahcun na fale an palhnak na remh tik hna ah Jesuh zohchunh awk zeitindah naa cawn kha na hngal maw? Fale chimhhrinh a herh cu a hmaan ko, sihmanhsehlaw thinhun bu in si loin ‘an i tlak ningin’ chimhhrinh awk a si. Ruat setsai lo in “nam chunh bangin” fale chimhhrinh cawnpiak cu na duh lai lo. (Jeremiah 30:11; Phungthlukbia 12:18) Cutin na chimhhrin hna ahcun na fale nih cutin chimhhrin a ṭhat kha a hnu ah an hngalh lai.—Efesa 6:4; Hebru 12:9-11.\nNGAKCHIA CAAH ZOHCHUNH AWK\n17 Ngakchia nih tah Jesuh sinin cawn khawh a si maw? A si! Jesuh nih zohchunh awk a nunning in zeitindah nu le pa nawl ngaih ding a si kha a rak langhter. “Ka Pa nih a ka cawnpiak mi lawnglawng ka chim” tiah a rak ti. Cun “a duhmi kha ka tuah zungzal” tiah a rak ti fawn. (Johan 8:28, 29) Jesuh nih vancung a Pa nawl kha a rak ngaih. Cun Baibal nih ngakchia hna nu le pa bia ngai u tiah a ti. (Efesa 6:1-3) Jesuh cu a tlingmi ngakchia a si ko nain, mitlinglo a simi a nu le a pa, Mari le Josef kha an nawl a rak ngaih hna. Cu ruangah an chungkhar dihlak an i nuam lai ti cu a fiang!—Luka 2:4, 5, 51, 52.\n18 Ngakchia nih Jesuh he i lawh khawh deuhnak le nu le pa lung a lawmhter deuh khomi lam an hngal maw? Khua caan ahcun mino nih nu le pa nawlngaih kha an i harh, sihmanhsehlaw Pathian nih nu le pa nawl ngai hna seh ti a duh hna. (Phungthlukbia 1:8; 6:20) Jesuh cu a harmi thil umtuning a ton hmanhah vancung a Pa nawl kha a zungzal in a rak ngaih. Voikhat cu Jesuh nih Pathian duhnak tuah a har tuk lioah, “na hna a tlak ahcun hi hrai [na ka halmi] hi ka ṭhialpiak ko” tiah a rak ti. Sihmanhsehlaw Jesuh nih a Pa nih thil ṭha bik a theih kha a hngalh caah Pathian fialmi kha a rak tuah. (Luka 22:42) Ngakchia nih nawl ngaih awk an cawnnak thawngin nu le pa le vancung an Pa kha an lung an lawmhter tuk hna.#—Phungthlukbia 23:22-25.\nLeem an ton tikah mino nih zei kong dah an ruah awk a si?\n19 Khuachia nih Jesuh a rak lem caah mino zong thilṭhalo tuah awkah a lem ve hna lai ti kha kan zumh khawh. (Matthai 4:1-10) Doh a harmi ṭhirual hneknak kha Satan Khuachia nih a hman khawh. Cu a si caah, ngakchia nih thilṭhalo a tuahmi hna he i komh lo ding kha a biapi tuk! (1 Korin 15:33) Jakob fanu Dinah nih Jehovah a bialomi a komh hna ruangah buainak tampi a rak chuak. (Genesis 34:1, 2) Chungkharmi pakhat nih nu le pa sualnak a tuah tikah chungkhar zei tluk in dah a hnorsuan ti kha ruat hmanh!—Phungthlukbia 17:21, 25.\nCHUNGKHAR NUAMHNAK TAWHFUNG\n20 Baibal ruahnak cheuhmi zulh tikah chungkhar buainak kha tei a fawi deuh. A taktak ah, cu ruahnak cheuhnak zulh cu chungkhar nuamhnak tawhfung a si. Cucaah vale hna, nan nupile kha daw hna u law Jesuh nih Khrihfabu a pehtlaih bantukin nan nupile kha pehtlai ve hna u. Nupile hna, nan vale lu sinak tangah i dor u law Phungthlukbia 31:10-31 chung i nupi ṭha nunning kha cawng u. Nu le pa hna, nan fale kha cawnpiak hna u. (Phungthlukbia 22:6) Pale hna, ‘nan innchungkhar kha ṭha tein zohkhenh’ u. (1 Timote 3:4, 5; 5:8) Cun ngakchia hna, nan nu le nan pa kha an bia ngai hna u. (Kolose 3:20) Chungkhar ah ahohmanh mitling kan um lo, kan zapi in palhnak kan tuah cio dih tawn. Cucaah toidor tein pakhat le pakhat ngaihthiamnak i hal u sih.\n21 A si, Baibal ah chungkhar nunnak he aa tlaimi man a ngeimi cawnpiak chimhhrinhnak tampi a um. Mahlengah Baibal nih Pathian vawlei thar, Jehovah a biami hna in a khat laimi vawlei paradis kong zong a kan cawnpiak. (Biathlam 21:3, 4) Zei tluk ruahchannak ṭha nih dah a kan hngah! Baibal, Pathian Bia ah kan hmuhmi lamhruainak kan zulhnak thawngin atu hmanhah a nuammi chungkhar nunnak kan ngei kho.\nVale nih an pum an i dawt bantukin an nupile kha an dawt ve hna awk a si.—Efesa 5:25-29.\nNupile nih innchungkhar cungah dawtnak ngei in an vale kha an upat hna awk a si. —Titas 2:4, 5.\nNu le pa nih an fale kha dawt awk, cawnpiak awk le huhphenh awk a si.—Deuteronomi 6:4-9.\nNgakchia nih nu le pa nawl nan ngaih hna awk a si.—Efesa 6:1-3.\n* Ngakchia huhphenhnak caah bawmtu kha Jehovah Hngaltu hna nih an chuahmi A Liannganmi Saya Sinin Cawng timi cauk [Kawl holh] ṭhen 32 nak ah hmuh a si.\n# Ngakchia pakhat kha a nu le a pa nih Pathian nawlbia buar awk an fial tik lawngah an nawl ngaih lo kha a hmaan.—Lamkaltu 5:29.\n1. Chungkhar nunnak nuamhnak tawhfung cu zeidah a si?\n2. Chungkhar nuamhnak cu zei theihhngalhnak cung ah dah aa hngat?\n3. Baibal nih minung chungkhar hram thawknak kha zeitindah a chim i, cu a chimmi bia a hmaan kha zeitindah kan hngalh?\n4. (a) Chungkhar mi kip nih an chungkhar kha zeitindah an nuamhter khawh? (b) Chungkhar nuamhnak caah Jesuh nunning hlathlai cu zeicah a biapit tuk?\n5, 6. (a) Jesuh nih khrihfabu a pehtlaih ning cu vale caah zeitindah zohchunh awk a si? (b) Sual ngaihthiammi si awkah zei tuah dah a herh?\n7. Jesuh nih zeidah ruat chih in vale caah zei zohchunh awk dah a chiah?\n8. (a) Va pakhat caah ‘a nupi a dawmi cu amah le amah aa dawt a si ko’ ti cu zeitindah a si? (b) “Pakhat” an si timi hi nu le va caah zei sullam dah a ngeih?\n9. Filipi 1:8 ah Jesuh i zei ziaza dah langhter a si i, zeiruangah vale nih cu ziaza cu nupile sinah langhter awk a si?\n10. Jesuh nih nupile caah zohchunh awk zeitindah a chiah?\n11. Nupi nih a va cungah zei lungput dah a ngeih awk a si i, a tuahsernak nih zei thil dah a chuahter khawh?\n12. Nupi pakhat nih a ruahnak kha upatnak in langhter cu zeicah a palh lo?\n13. (a) Titas 2:4, 5 nih va a ngeimi nu pawl kha zei tuah awk ah dah a forh hna? (b) I ṭhennak le i maknak he aa tlaiin Baibal nih zeidah a chim?\n14. Jesuh nih ngakchia kha zeitindah a pehtlaih hna i, ngakchia nih nu le pa sinin zeidah an herh?\n15. Nu le pa nih fale huhphenhnak caah zeidah an tuah khawh?\n16. A zultu pawl tlinlonak Jesuh tonghtham ning in nu le pa nih zeidah an i cawn khawh?\n17. Jesuh nih ngakchia caah zohchunh awk ṭha bik zeitindah a rak chiah?\n18. Zeiruangah dah Jesuh nih vancung a Pa nawl a ngaih zungzal i, tuchan ah ngakchia nih nu le pa nawl an ngaih tikah ahodah aa lawm?\n19. (a) Satan nih ngakchia kha zeitindah a lem hna? (b) Ngakchia tuahsernak ṭhalo nih nu le pa kha zeitindah a hnorsuan khawh?\n20. Chungkhar nunnak a nuamh khawh nakhnga chungkhar mi pakhat cio nih zeidah tuah awk a si?\n21. Hmailei ah zei ruahchannak ṭha dah a um i, zeitindah atu ah chungkhar nunnak nuamhter khawh a si?\nMah timhtuahnak nih Pathian he i naih chin awk le chungkhar pehtlaihnak fehter chin awkah zeitindah aan bawmh khawh ti kha hlathlat.


NLD: 2020 ah aa Cuh Ding NLD Palai Pawl Khuanu/Khuapa Nih an Thim Hna Lai – THE CHIN JOURNAL\nNLD: 2020 ah aa Cuh Ding NLD Palai Pawl Khuanu/Khuapa Nih an Thim Hna Lai\nSeptember 30, 2019 | The Chin Journal | Hakha, Chin State\nAralaimi 2020 Myanmar rampi thimnak ah NLD party aiawh in aa cuh dingmi palai pawl cu khuanu/khuapa hna nih an thim hmasa hna lai, tiah atulio Mandalay ramthen vuancichoh a si i, NLD CEC chungtel zong a simi Dr. Zaw Myint Maung nih a chim.\n“Palai thimmi pawl hi NLD zulhphung he aa tlakmi cu an si ve lai. Atu ah vun chim chung awk zong a tuan deuh rih. A fiangmi cu aralaimi thimnak ah cuh aa timmi palai pawl thim tik ah khuanu khuapa an i tel cang lai ti hi a si. 1990 thimnak lio zong ah aa cuh dingmi pawl khuanu khuapa nih an rak thim hna. Atu zong mah kan rak kalning cu kan tharchuah than lai. Zulhphung zong kan ser cangi a rauh hlan ah zapi theih in kan thanh lai,” tiah Dr. Zaw Myint Maung nih a chim.\nSeptember 30 ah tuahmi Mandalay ramthen hluttaw tonpumhnak ah Dr. Zaw Myint Maung nih a cunglei bang in a chim hi a si.\n“Atu Mandalay ramthen chung i NLD hluttaw palai pawl an riantuan ning le sining tling tein record chiah a si i, cu record cu zohchunh in NLD party nih teinak kan hmuh nakhnga a kan kalpitu ding in committee dirh than a si lai. Cu committee zong ah cun khuanu/khuapa pawl an i tel ve thotho lai,” tiah a chim chap.


NLD Party Nih 2020 Thimnak He Pehtlaih In Party Meeting Daw Aung San Suu Kyi Le President Tel In Neypyidaw Ah An Tuah – Chin World News Evening\nJuly 22, 2020 Salai Van Myanmar News\n2020 thimnak ah NLD party in MP a cuh dingmi hna Candidate pawl fehternak le thlennawnnak meeting rampi ruahnak petu Daw Aung San Suu Kyi le President tel in Party Meeting July 21 ah Neypyidaw ah an tuah tiah theih a si.\n2020 Thimnak ah Party EC nih an fehtermi hna cu Party Bahu nih atu bantukin minung fehternak le rhlennawnnak an tuah pin ah, Party nih zeitindah 2020 ah timhtuahnak kan ngeih lai tiah an meeting ah biapi in an ceihhmaimi a si. 1015 lio Thimnak ah NLD Party he a fonhmi hna nih Fonh an duh lo caah NLD party nih a hlankan in an i timhtuahmi hi a si. 2020 Thimnak ah Cozah kan ser ṭhan lai tiah NLD nih an i zumh nain, NLD lawng nih Cozah a ser kho ti lai lo tiah Myanmar ram mipi nih an zumh. Cucaah 2020 Thimnak ah fonhkomh Cozah ser a si lai tiah an zumh.\nMyanmar ram Cozah tlaitu NLD nih ram a hruaining an duh lo caah 2020 Thimnak ah 2015 bantukin teinak a hmu lai lo tiah zumh a si. Asinain NLD nih 2015 nakin teinak kan hmuh deuh lai tiah an zumh. Cucaah 2020 Thimnak ah biapi in NLD nih atu bantukin timhtuahnak a hlankan in an ngeihmi a si. Fak deuh in rianṭuan ding le caan pek ding in 2020 Thimnak biapi ah NLD nih an chiah lai tiah BBC nih a ṭial


Sang Uk Cung he biaruahnak – THE CHINLAND POST\nSang Uk Cung he biaruahnak\nDirector, Disability Development Initiative (DDI), Kalaymyo\nNithla: 2020 January 11\nBiahalnak: Lai holh in ‘pum tlamtling lo’ asiloah ‘pum tling lo’ tiah kan timi hi a dik set maw\nBialehnak: Hihi UN le Kawlram chung zulhphung kan rak leh lio zongah kan hmanmi biafang cu an si. Micheu khat nih ‘mi tlamtling lo’ an ti; Falam holh in ‘rual baan lo’ an ti ve. Biafang dang tampi zong a um rih. Hi kongah ‘tlamtling lo’ timi biafang kan hman ahcun minung hawi can lo, mi nak niam deuh dirhmun khi a sawh. Pum tlamtling lo kan ti ahcun kut maw, mit maw, pakhat khat a baunak kha a sawh i minung pakhat le pakhat kan i dannak lawng a langhtertu biafang a si. Cucu, phundang in kan langhter ahcun muidawh le muidawh lo, a niam le a sang timi kan i dan tluk khi a si ko.\nBiahalnak: Cuti si ahcun ziah ‘tlamtling lo’ timi cu kan hman awk a si rih ko tiah na ruah?\nBialehnak: A tling lo timi biafang kan hman tikah kan pum chung thil pakhat khat te a baunak lawng kha kan ti duhmi a si. Midang nih a niam deuh le a chambau deuh le thil ti kho lo deuh in hmuhnak kha a sawh duhmi a si lo. Tahchunhnak kan chim ahcun, keimah hi ka ke a bei nain ka tuah khawhmi kha midang pumtling nih an tuah khawh lomi a tampi. Cucaah, tlamtling lo kan timi biafang nihhin kan pum a tlamtlin lonak te lawng kha a chim duhmi a si; kan thil ti khawhnak le ti khawh lonak, chambaunak kha a sawh duhmi a si lo. Hi zawnte hi biafang hman tikah kan i ruah palh tawnmi a si.\nBiahalnak: Atu lio Laimi kan dirhmun zoh in pum tlamtling lo hi zeitluk in dah kan hmuhning a si cang tiah na ruah?\nBialehnak: Vawleicung tuanbia le dirhmun zoh tikahhin pum tlamtling lo hmuhning phun thum chim khawh a si. Pakhatnak cu nunphung dirhmun in hmuhning (traditional view) a si. Hi hmuhning cu, nu pakhat nih pum tlamtling lomi fa a hrin tikah a pi a pu, a nu a pa sual ruangah maw, asiloah pakhat khat tuah sual ruangah Pathian asiloah khuachia setan nih kan cung i a tluntermi a si ti kha a si. Cu ruangahcun pum tlamtling lo hna kha innchung tang lawngah khumh-erhnak, zahpinak, hlonh le hlawtnak le a chuahka in thahnak tiang a chuahter.\nCun, a pahnihnak cu ngandamnak lei dirhmun in hmuhning (medical view) a si. Hi hmuhning cu, nu pakhat nih pum tlamtling lo a hrin tikah a nu nau a pawi lio i zawtnak pakhat khat ruangah maw asiloah si-ai lei chambaunak ruangah a tlinh lomi a si ti kha a si. Cucaahcun, UN le ramtha cozah hna nih nu naupawi le hngakchia zohkhenhnak kha biatak tein tha an pek i pum tlamtling lomi zorternak le damhnak dingcaah a hlankan in zuamnak an ngeihnak khi a si. Tahchunhnak pakhat kan chim ahcun, polio zawtnak hoi hna cu an kham khawh cang. Sihmanhsehlaw, mi tlamtling lo cungah an hmuhning hna, an kilkawining hna le covo an pekning hna cu a hlan hmuhning he khan thleidannak tampi a um kho rih lo.\nA pathumnak cu zatlang dirhmun in hmuhning (social view) a si. Hi hmuhning cu nuhrin covo he aa pehtlaimi a si. Minung vialte hi Pathian mithmuh ah aa tluk dihmi kan sinak khi a sawh duhmi a si. Phundang kan chim ahcun Pathian muihmai keng cio kan sinak kha a si. Cucaah, hi kong a fiangmi ram ahcun pum tlamtling he tlamtling lo he minung pakhat dirhmun ah tlukceo tein hmuh an si. Tahchunhnak ah, sianginn, biakinn le lam tehna an sak tikah minung kip nih umkal khawhnak kha an ruah chih khawh peng.\nBiakam hlun ah pum tlamtling lo hna kha pipu sual ruangah a cang tiin an rak ruahnak hrimhrim kha Jesuh nih an pipu nupa sual ruangah si loin amah cungin Pathian sunparnak aa langhnak hnga ding caah a si tiah a timi kha nihin cozah le hruaitu tha nihcun an dirpimi a si (Johan 9:1-3).\nA cunglei hmuhning pathum ahhin Laimi kan dirhmun cu a pathumnak hmuhning hi a phan khomi kan tlawm rih tiah ka ruah.\nBiahalnak: Tuchan Khrihfabu cio nih pum tlamtling lo hi zeitindah kan dirkamh ah a tha bik lai tiah na ruah?\nBialehnak: Pum tlamtling lomi thanchonak ah a biapi bik pakhat cu anmah kan hmuhning hna thlen khawh a si. Minung cu a chambau viarmi kan si, a tlingmi kan um lo ti cu zapi pommi le chimmi a si. Cu chungah pum tlamtling lo zong kha an tlamtlin lonak te pakhat khi a si. Minung kan sinak ah kan i khat ko timi fiang tein cohlan khawh a biapi. Khrihfabu nih cuti kan cohlan ahcun zei thil kan tuahmi paoh ah (inn le lo, Pathian thangthatnak, khemhping le cawnpiaknak tehna) hi kong hi kan chuah chih peng ko hnga.\nCu hlan thil sining zoh tikah pum tlamtling lomi cu innchung tang pakhat ah chiah i cawm le ken le zohkhenh ding tiang lawng khi kan ruah. Phundang in kan chim than ahcun pum tlamtling lo va zohkhenh le va cawmkennak khan Pathian riantuan le thluachuah kan dong lai timi tiang lawng kan hmuh tawn. Nain, chanthar ramtha Khrihfabu hna nihcun zohkhenh le cawmken tiang lawng si loin Khrihfabu nih a ngeihmi le a tuahmi paoh ah an i tel khawhnak (inclusiveness) kha a ruah chih peng. Tahchunhnak pakhat kan chim ahcun midang he tlukceo tein (equality) an tuah khawh ve komi kha an cohlan i a hmutu le a cohlangtu lawng si loin a tuahtu le aa teltu ah pum tlamtling lo kha an telh peng hna.\nBiahalnak: Thlarau lei dirkamhnak kongah teh zeitin?\nBialehnak: Tuchan kan Khrihfabu cio kan zoh tikah Pathian thangthatnak, cawnpiaknak le cawlcanghnak kip ah pum tlamtling lomi hmuh an har ngai. Kan um lo maw a si, kan tlawm tuk bia dah a si hnga? 2014 kum i Kawlram pumpi hlathlainak an tuahmi nihcun pum tlamtling lo hi Irrawaddy ramkulh ah a tam bik a si a ti i Lairam hi a pahnihnak a si tiah a ti. A tawinak in chim ahcun Lairam ah pum tlamtling lo an um lo ruangah si loin Khrihfabu cio nih pum tlamtling lo thlarau thanchonak dingcaah ruah chihnak le telh chihnak kan rak ngeih lo bia tu a si deuh, tiah ka ruah.\nCucaah, Mark Dal 2 chung kan zoh ahcun mizeng pa kha minung pali nih an i zawn i Jesuh sinah an kalpi. Minung nih an but tuk nain an lung a dong lo i inncung cih boh tiangin Jesuh he tonnak ding khua an khanpiak. Jesuh he an i ton tikah damnak le lawmhnak he a khat. Cucaah, tuchun Khrihfabu zong nih kan Khrihfabu cio chungah pum tlamtling lomi hna kha Jesuh he an i ton khawhnak hnga ding caah faak piin khuakhanpiak le tawlrelpiak ding kha thlarau lei dirkamhnak kan herhnak cu a si.\nLuka 15:1-7 chungahcun Jesuh kha tu 99 lawngah aa lawm lo; a tlaumi tu pakhat kha a hmuh hlan lo a kawl i a hmuh tikah a liang in aa cawi i zakhat a tlin lawnglawng ah lunglawmhnak in a khat ti kan hmuh. Cucaah, kan Khrihfabu cio zong nih tu 99 lawngah i lawm loin a tlaumi tu kawl ding kha a chim duhmi a si. Cucu Khrihfabu i kan rian biapi ngai a si.\nBiahalnak: A cunglei bialehnak zoh tikah kapkhat lei mit lawng zohnak a lo sual maw? Ziah pum tlamtling lo nih anmah kong kha Khrihfabu ah an chim ve ko lo?\nBialehnak: Tuanbia zoh tikah nu le pum tlamtling lo hi nautatmi an rak si caah innchungkhar ah siseh, Khrihfabu ah siseh, zatlang nun le ram ah siseh, an bia cohlanmi an rak si lo kha kan hmuh. Sianginn zong kaiter an rak si lo ti khaw a si. Cu nih a langhtermi cu nihin pum tlamtling lomi hi chungkhar le Khrihfabu ah cathiam mifim le bochanmi an tlawm ti kha a si. An harnak ah sia ruah tuar tuin an tuar i an chim zongah zei relpiak lo kha a tam. Cucaah, DDI nih aa hmaithlakmi cu Khrihfabu ah siseh, zatlang nun ah siseh, cozah ah siseh, covo kan ngeih khawh venak hnga ding kha a lam kip in aa zuam cuahmahmi cu a si.#\nIBC chuahmi Fidi Cazual ah rak chuah cangmi a si. ~ Editor\nPrevious Col. Van kulh he I Tonnak (Joel Ling chuahmi ‘I Tonnak 2007’ chung in)\nNext ၂၀၂၀ တသီးပုဂ္ဂလ၀င်ပြိုင်မည့် ဦးကွီးထန်း တွေ့ဆုံမေးမြန်းခြင်း\nCDF-Hakha in Salai Ngun San Aung he Biaruahnak- Part II


Chin Politics le Tar zawtnak – Zion Tlang Media\nTulio cu kan ram Union of Myanmar thimnak tuahding i timhlamh liopi asi caah, maivan cahmai ah thimnak kong, ramkhel kong nih hmunhma a la ngai. Ramkhel hi zei asi ti a hngal he hngallo he kan au lulh hna i a nuampah thulh. Kan mah le tanhmi cio caah chim le au le tuan cio asi caah cu chim au tuan hnanak ahcun cheukhat pengtlang cu an harlo nain mihar tiah ti ansi i an ngeihko nain an ngeilo tiah bawmhnak hna refugees bang pek ansi thulh. Nutling patling asi komi na tling loh na chambau tiah vabawmh len hna khi zeimaw can ahcun i nautat ding hna asi ka hei ti. Khah kabia ah hunlut ninglaw, ziah hitin tlang katar tiahcun tulio Chin mi nih kan herhmi le kan tuah dingmi cu Chinism le Chin Nationalism asi deuh nain cunak cun tulio 2020 thimnak le cungsang sinak hmuh ah kan i baitak deuhmi ka hmuh tikah siseh, cun tutan 2020 thimnak tang ah Lai, Thantlang Halkha peng in thimnak ah aa cuhding tamdeuh cu kum upa ansi caah asi.\nKum upa asi caah thimnak an luh kha a palh ka ti duhnak silo in an i cuhnak i an hmuitinh ah thanchonak leiin lam le sul ti le mei pinah zeidang chimding ngeih thenglo pinah cu hmanh cu Kawl te nih heh! tiah chehhnawh ding a bawh chom mi Kawl kuttang tuanding an si caah asi. Cu nakin ngeihchia asi deuh mi cu Kawl kuttang i vai i benh le an mah nih Democracy le Federal hna pekchom longah a ngahding kansi timi ruahnak an ngeih mi ko khi asi. An pu le Kawl hmaiah aw sang hmanh a cawi ngam lo nih le Chin mipi hmai ah Cakei ka hmanh a pur ngam lai bang an i hrocer len rih. Cu bantuk minung nih Chin ram aiawh in ramkhel ah an i paih caah “tar zaw/ tar zawtnak” ka tinak asi.\nZiah tiahcun tar cu an kumkhua a upat cang tikah an kumkhua rup in an thazang le an lungthin a der cang i an seino lio bang ralthatnak le ngamhnak an ngeih tilo caah midang kuttang ah thu dir tiah fialchom mi si kha an “Amen” cang. Taktak tiahcun Union of Myanmar ahhin Federal hna Democracy khi kan pe uh tiah kutdok bang a halding kan siloh. Hi hna hi Kawl pa Kawl nu ta asi loh i anmah nih pek chom in um..ee.. a ti ding kan silo. Union of Myanmar hi Kawl ta asi loh i Kawl nih chimmi long tuahding le pekmi long coding in rak dirhmi asi loh. Anmah Kawl hna nawlngeih zat in kan ngeih ve ding asi i Democracy le Federal hna khi kan siter lai kan tuah lai kan hmanlai tiah a chim tuding kan si ve.\ncu hmanh aa fiang lomi nih NLD nih a kan pek lai, USDP nih a ser lai i kan hman lai, an mah nawl lo cun ngahding kan silo timi ruahnak luklak in Chin ram le miphun aiawh dingah thutdan kawl timh hicu a poi tuk. Cunak cha cun, an kumkhua zong nih a pek cang bang an kawl ciami kha chungkhar ah dai te le nuam tein hman i Biaknak lei tuah thazang la hnaseh law a va tha deuh dah. Cucahcun tutan 2020 i Union of Myanmar thimnak ah Chin ram in pek aa timmi kan putar pawl tam u cu Chin nationalism le Chinism ruangah silo in veilo ruangah aa pe mi tar zaw tete ansi.\nPanglong Ning in DASSK he Kal Ṭi Na Duh Le Miphun Party Mee Pe Uh. Panglong Biakam nak le Biahren hi Zulh ding le Tlin ter ding lawng hi an rian le kan rian cio asi (Federal Democracy in Kawlram kan ser lai ti aduh mi poah poah nih cun). Kawl ram Uktu U Nu le Ni Vung Thawk in Thang Sui, Tin Sui le Pi Ci tiang in Panglong sachok hi an hnawn ko cang. “Panglong Biakam nak hi a thar I tuah ṭhan a herh nak aum lo, 21st Panglong conference ticu hleng an kan duh or phihlik tlang velh Theology le Philosophy a si” tiah UWSA, KIA, TNLA le DMNA nih cun an ti. Cu caah NCA ah I tel an duh lo. Bilateral timi kap hnih hna tlak nak timi “LAM DANG” tu in kal an duh.\nNCA cu Panglong Tlinter aduh lo mi KAWL Miphun le an hruaitu hna DAWT NAK velhle kha kan cohlang asi ko an ti phah. Hriam tlai phu (4) hna NCA lut ding ah an lemh ding mi ruah tikah a caan arau tuk rih ding asi. An lut hnu ah Hna tlak nak tuah in, Upadi ser in, Mipi sin thanh in, thimhnak tuah in, Federal Upadi suai in, cu hnu lawng ah Federal Democracy in kal ti kha asi deuh. KIA le UWSA te an hawi kom hna he NCA vung lut ding hmanh khi a tlawm bik kum (30) rau ding in Mipi Cozah nan ti mi NLD nih simankin a suai cang. Cu caah NCA hi KEICU ka lung an hring I, ka hnabei an sei lo ngai ngai. 100 ah 100 ka zumh khawh hna lo. 8888 Dothlen nak LIANPI le MANGTARA tan ah Pi Ci le Tlangcung mi hruai tu hna cu: Panglong “BIAKAM NAK” le “BIAHREN” Tlinter le cu ning in zulh bak kha; an thutiam cu a rak si.\n2015 Cozah an hung tlai le cang ka in Pingpalo le Linglet (NINCANG LOIN) in Ramkhel kong a kal dih ai. Ceep cawh lio a lu lei ah an ṭhu rua! Tlangcung mi ruah chan nak “MEIHOL” ah aa cang dih cang ai.\nTlangcung mi lei hoih in a kal peng mi Pi Ci cu KAWL lei lawng ah aa mer I hnu lei a kir tik ah, “FEDERAL” zong Cite Tung ah aa chuah diam ai (Bible Um LOT NUPI bang in). Pi Ci hi a mawh lo nak aum ve. Zei tin tiah KAN PU HEN hrim zong cu Tikir khua bawi he pei an I lawh cang hi ti awk in! Acaan ah BUAL PENG RAM UK hna a lawh thulh. Kawlte ka hawikom hna nih “ VP cu Kawlram VP he aa lawh ti lo. CHIN VP tu a si cang ee” tiah an unh ṭanh nak an ka chimh ve tawn. Ka kut tang rianṭuan mi ka Dapeh pawl zong nih an chimh ve. Voi 10 reng lo a si cang lai.\nPi Ci nih hin Panglong ning in kal le Tlinter hi a duh ngai ngai ko lai. Nain a Miphun KAWLTE an hmai a zoh hna caah, Tlinter loin LAMDANG in 21st Panglong Synod tu in a kal pi hna hi asi lai.\nDemocracy cu Majority Mee in a kal tiah LAIKHAL Tlangval Kawi Phun le Kawi Rawh te nih ati ve btkin, hlutdaw le Cozah ahseh kan ceih vung ti ah le Federal aduh lo bik tu KAWL TE tamlatuk an um caah a ngamh ṭhan lo. Zeitintiah aho KAWLTE le an Uktu poah nih Federal hi an duh bal lo. CAKEI le MIKEI nak in an ṭih deuh. Cu caah Federal timi cu “ZALEN NAK” timi “Independence” le Zungzal I ṭhen cheuh nak asi an ti, tonte elh in Federal cu an elh ve. Hriamtlai bu in kan hal ṭhan hna. Federal tu pek loin Thahnawn, Kahthat le Cihhmit lei tu in an I lak ṭhan.\nKa ARSA ei ṭi Ka Nau Pa Salai Do Khar nih cun KAWL TUPUNG an ti cang hna khah. Pi Ci nih Panglong lei ah aa merh ṭhan khawh nak hnga: 21st Panglong Civui a kal a rang I a hlut chuak khawh zawk zawk nak hnga: Panglong BIAKAM kha an nun nak le an thahri asi mi Tlangcung mi party le an PALAI hna Hlut daw kip le COZAH kip ah hmun hma kan lak ve hi a herh bik mi asi. KAWL party le an Lalang le Tum kheng hna lawng an LAL in: Party pakhat lawng nih an kan hruai ṭhan ah cun Democracy le Federal ah kan kum avui lai lo. “CAT_KEUH” Caan le Ramkhel “Purcan” tu ah an kan lut pi diam lai.\nPi Ci le an KAWL PARTY cu CHIN MI nih mee na pek lo zong ah an sung khawh lo hrim. LUK_Aa na pek cio kha asi ko. Na minung le na mee kha Jesuh nih an herh btk in Pi Ci le Kawl party nih an herh bik mi asi fawn lo.\nPi Ci hlan lio an dirh hmun phak pi ṭhan khawh nak ding caah: Tlang cung mi LEI ah hoih in kan “CHUNMANG” le “KAN VISSION” a tling tuan khawh nak ding caah: Phung hram pi kua chung um mi Mah tein khuakhan lairel nak le Ngunsawm tling tein kan hmuh co khawh nak ding caah: LAM BI te pakhat lawng lawng aum. Cu cu Tlangcung mi hna PARTY / Miphun Party mee pek kha asi. Na chunmang le na duh herh mi (Kaa in Chimh khawh lo mi tiang telin): Kan Miphun, Kanram, Kan Nunphung, kan caholh, Nuhmei Ngakṭak, Sanltlai lo hna: Zalon nak le dam nak ding caah LUNGṬHUL loin CNLD vote cio hna u sih. SEMNAK kan LAIRAM par ve cang seh. Catialtu Peng Hlawnceu.\nPrevious Post:Myanmar Rampi Tiang Nih Upat Mi A Si\nNext Post:Neymar Nih Barcelona Ah Kir A duh Thannak A Chimmi cu Barcelona President Nih Lehnak A Tuah Cang


Good News- An tlaih cang hna. MAH a tim mi cu a tlamtling ti lo hi\nadmin August 7, 2021 Leave a Comment on Good News- An tlaih cang hna. MAH a tim mi cu a tlamtling ti lo hi\nU Zaw Moe Tun Thah A Timh Mi Minung Pa 2 Hna Cu US Cozah Nih An Tlai Cang Hna. Mipi thimmi NUG cozah i UN Ambassador of Myanmar a si mi U Zaw Moe Tun thah ding a timhmi kawlram minung pa (2) Pyo Hein Htut le Ye Hein Kyaw cu US cozah nih an tlai cang hna tiah theih a si.\nU Zaw Moe Tun thah a timh tu minung pa (2)an tlai mi hna cu cazacuai an si lai tiin New York City Attorney General’s Office under the US Department of Justice nih an langter New York city ah a ummi Pyo Hein Htut le Ye Hein Kyaw hna pahnih cu U Zaw Moe Tun thah dingin an i ceih i thailand misual pa pakhat Pyo Hein Htut nih a pehtlai i thah nak ding an i ceih tiah theih a si .\nYe Hein Kyaw nih Pyo Hein Htut cu phaisa US Dollar 5000 a kuat i U Zaw Moe Tun thah dih bak in misual pawl US dollar 10000 pek dingin hnatlaknak an ngei .Yet Hein Htut nih Thailand misaul hna caah vanlawng ticket zong a cawk cia dih cang tiin US cozah nih an langter. Pyo Hein Htut le Yet Hein Kyaw cu White Plan , New York biaceinak zung ah caza an cuai hna i kum 5 chung thongtlak khawh mi case in cazacuai an si tiah theih a si\nthawngpang dang –Hakha khua ah COVID-19 Positive Thar Minung 8 an hmu chap hna. Nihin (August 6) Hakha khua ,City Hall le Sizung ah minung 28 an check hna i minung 8 sin in COVID-19 zawtnak hmuh a si tiah theih a si .\nJune 10 in August 6 tiang, Hakha ah minung 1817 an check cang hna i cu chung ah cun minung 432 sin in zawtnak hmuh a si. Zawtnak a ngeimi minung 432 chung ah minung 303 nih damnak an hmu cang i, a dang minung 15 an nunnak a liam.\nAn zohkhenh liomi hna mizaw 106 an um, tiah Hakha Township Public Healthcare nih August 5 ah a langhter. Zokhua zongah COVID-19 Positive Minung 4 an Hmuh Chap Hna Nihin (August 6) ah Hakha peng Zokhua ah COVID-19 positive minung 4 an hmuh hna. Zokhua ah COVID-19 positive minung 6 hmuh an si cang i, cu chung ah cun July 23 ah zawtnak an rak hmuhmi minung pakhat a dam cang. Cred-(DCN)\nA poi tuk ee!! Ralhrang nih Khrifa Biakinn pahnih le minung umnak inn an hrawh →\n← Good News- Taza bak an cuai cang hna


Thawngpang taktak:Trump nih white house ah’Meeting a auh cang hna hi. – Lai Lungrawn Post\nUS company Pfizer le Germany company BioNTech timi sii company nih an serhchuah mi Coronavirus khamhnak sii vaccine cu United Kingdom [ UK ] nih tuchun ah emergency caah hman dingah an cohlan cang. President Donald Trump nih tuan deuh ah emergency caah hman ding in a duh nain tuchun ni tiangah emergency hmannak nawl FDA nih an pe duh rih lo. Tutan UK nih emergency caah hman dingah approve an tuahmi thawng nih US cozah le FDA cu a hnih ngaingai hna.\nRelchap duh mi caah:Nan ka thim than lo a si citcet ah cun kan stock market hi ai rawk dih lai, tiah Trump nih a tu le tu American mipi ralrin a pek hna. A taktak ah cun, a tu i thil umtuning hi a let ta lem lam. Biden thim a si ah cun markets pawl an i rawk dih lai,” tiin August le October kar lawng hmanh ah khan voi 6 khengte Trump twitter in a thlah. Cu bantuk biachim cu cuhlan president pawl nih chim an i sum zungzal mi bia asi.


2019 Chung Democracy Lam A Tlaumi Chin Cozah – Chin World News Evening\nDecember 22, 2019 Salai Van Chin News\n2019 Kum Chung Democracy Lam aTlaumi Tulio Cozah le Chanchung Hlen a tawn mi Tlangcung mi phun le Mipi December Thla a ziam lai i Kumthar kan phan cang lai. Nuhrin covo buar ruang ah Vawlei pi theih in I buaceh nak, Ramkhel kong, Remdai nak, Nuhrin covo hna hi cho lei maw apanh? Chuklai ahdah a panh? 2020 ah tah zei bantuk dirhhmun khi dah kan phan /phak khawh lai?\n2019 Kawlram Ramkhel Kong A Bikbik hna: Tlangcung mi sin ah Nuhrin covo buar nak cu a zual chin. Kachin ram ah kum 8 chung ah remdai nak kan ser kho lo. A thimi ralzam mi, tlaih mi, hrem mi, tbk in nuhrin covo buar nak cu a zual lei tu ah apanh. Ralthar asimi Rakhine le Chaklei kap ruang ah mipi a thi mi an karh chinchin. Nu le ngakchia a thi mi ko hi antam khun. Hihi Vawlei pi, UNO, Nurhin covo phu le Nuhrin covo ralhau bu hna nih thinphan dai loin an zai cio mi asi. Mipi athih mi 70 leng chung ahhin 12 hi Kawl Ralkap ruang ah asi.\nRalkap sitkhung zung hlathlai biaceihnak: A umbal lo mi NLD cozah zuam nak kan ti khawh. Hlathlai nak cu a tuah ko nain zeitindah dantat ansi I bia an ceih timi mipi nihkan theih khawh hrim hrim lo. Mipi sinah Ralkap nih thawngthanh nak le fianternak zong tuah asi fawn lo. Cucaah Kawlram ah Biaceihzung le Biaceih dan phun 2 tu kan i chap lehlam. Democracy phung Biaceih ning le phung tu in kan tlau lehlam tu asi deuh.\nDemocracy fimcawnnak le Democracy Sipuazi ahman lo kha cu va um rih ko seh. NCA le Remdai nak: 2018 December thawk in Ralkap nih thla 4 kahdai nak a tuah. Thla 4 a karh ṭhan nain a phichuak mi ṭhathnem nak aum hoi lo. Zawng parathlei kahdai nak phun tu asi. NCA zong duh ning in hma a kal kho lo caah Federal Democracy phung le ukpen nak bia I ceih ding ah a rim hmanh kan thlau kho rih ve lo.\nSipuazi: Cozah nih pine hna ah Investment program tam deuh in an tuah nain aphichuak eibar an si lo I Rampi GDP zong akai ter hoi lo. Kahdaih nak a tuah nain khat lei ah a zual deuh lehlam. Sipuazi atuah tik zong ah ṭhat lei panh lo in a zual deuh lehlam. A ruang cu Democracy phung ning in Cozah nih an tuah lo ti kha asi. Cucaah lamdang le ningcang dang tu thlen in an hman deuh awk asi cang. A minung le system he thazang a dertuk.\nMipi Biaceih zung: Victoria kong hmanh an ceih kho lo. Eihmurnak, Fraud le corruption a tam chin chin I zor lei ah a panh lo. Upadi nih Buanco lo in a lenglei hip tu thil aum ti kha fian tein hmuh khawh asi. Minung le ningcang he Democracy phungning in kan kal can acu cang. Ralkap le meithal tlaih mi Tlangcung mi hna sin ah Mipi biaceihzung nih nawl a ngei lo bakin mipi nih Upadi le Biaceih bawi hna kan upat khawh ti hna lo. Cucaah Lungfak le lungdong in duhpoah in khuasa le lungduh saduhthah Phungning lo in tuah kha zei ah an rel ti lo.\nHihi Nuhrin covo buar ding in Laisen chuah piak bantuk asi cang kolo maw ti awk in kan um cang. Meithal tlaih mi phu hrim cu Biaceih zung nih zeihmanh lairel khawh an si lo mi nih hin Democracy in kan tlau afak cem mi cu asi I Nuhrin covo laisen kha hnatlak tein chuak piak he aalawh cang. Nuhrin covo buarnak in Kawlram ah hlathlai le dantat tu tiang aum lo mi nih hin Democracy in kan pial kha fiang tein an kan chimhtu asi.\nICJ kong ah mipi nih aho fapa hmanh duh poah in khuasa angah lo timi kan I fiang cikcek. NLD zong nih biatak tein aa sersiam ṭhan hrim a herh ti kha mipi nih fiang cikcek in kan theih khawh ve. NLD nih tuah anduh mi an tuha khawh lomi: Remdai nak usa pek ding. Mipi sipauzi kan kai ter lai. Luhmuh Sipuazi piatana kha tamada zung nih biatak tein a ṭuankhawh lo mi hi fimnak ah I lak cio ding asi.\nAzitzu dantat atlawm: Mipi nih nuhrin covo le tinvo aphun phun an I fian dueh hna Cozah le Uk tu nak in. Mipi nih nuhrin covo buarnak le adang upadi buarnak kha Cozah sin ah an report ko nain Cozah nih ṭuan in an hlut chuak kho lo. Nuhrin covo tambik abuar mi Palik, Tazazi rianṭuan mi hna, Meithal tlaih mi hna kha Cozah nih dantat nak atuah khawh lo bantukin fimchim cawnpiak zong aum fawn lo.\nHlutdaw le Ralkap: Vawlei upadi an suai mi hi a tliang lo I Buaibai nak tampi he aacawh. International Level in senthuh nak kong biatak tein an ceih ve I thazang an pe ngai. Nain Kawlram upadi tu hi mipi le Democracy an kan vaivuan termi le an kan buai ter mi asi. Zalon tein biak khawh nak le chimrel khawh nak ah Hlutdaw nih a zei ti hmanh in an ti khawh ve lo.\n66 f le phoma 505-Nain-Lut-lun upadi hrim hi Mipi ai-awh tu hlutdaw nih hrawk ding asi nain Party upa lei nih rampi policy nakin usa an pek mi asi lehlam. Sehtuaizi pohma ahcun Ralkap nih tangbo in 66-f in ankan uk I NLD bahu upa hna nih Sehtuaizi pohma 505-Naing-lut-lun timi tlangngaikuang in an kan uk ve. NLD chan ah serchuak mi pohma 505 hi pohma 66f nak in let 100 in a mual azual deuh. Saya Rung Kaw\nChanchinmawia Nih Pathian Dawtnak A Theih Cang


VAWLEI PI DIRHMUN AN LANGHTER CANG, AI NING DEUH CANG – The Chinlung Post\nVawleicung ah Coronavirus zawtnak a ngeimi hi minung 25 million renglo an si cang tiah an langhter. Coronavirus zawtnak angeimi hi an dihlak in minung 25 million renglo an si i, hihi a hnubik thanhnak an tuahmi nizan tiangah a cangmi asi. Cun Coronavirus zawtnak ruangah vawlei cungah a nunnak a liammi hi an dihlak in minung tingriat le thongsawmli renglo an phan cang.\nAvun ttum deuhdeu i, July thlachung ahcun 1.7% a hung ttum rih. Cun atu langhternak an tuahmi August thlachung ah hin 1.2% a si cang tiah an langhter.Zawtnak hi nikhat hnu nikhat, thlakhat hnu thlakhat in ttumchuk lei apanh cuahmah cang. Zawtnak a chuahnak hmunpi a simi Wuhan cu sianginn zong on an timh cang. Atanglei hi an langhtermi thanhnak cu asi.\nVawlei cung thinphang thlalau in atuahtu Coronavirus zawtnak a chuahnak hmunpi asimi Tuluk Ram Wuhan cu Sianginn an on cang lai. Hi konghe pehtlaiin Wuhan khua nawlngeitu hna nih Sianginn hna cu on a si cang lai tiah an langhter. An i timhtuah ning ahcun tuchin in hin Wuhan University cu on an timh i, Thaizing in sianginn on an timh tthan.\nHi kong hi Wuhan nawlngeitu hna nih an langhtermi a si. Zawtnak ruangah Wuhan cu caan zeimawzat chung cawnnak vialte an khar dih hna. Asinain atu ahcun cawnnak hun hram an thok cang lai. Zawtnak a chuahnak hmun asimi Wuhan ah hin cawnnak lei hi 2842 a um tiah an langhter. Hi vialte cawnnak ah hin minung 1.5 million hrawng an um ti asi.\nSianginn thok an timh caah sianghngakchia hna cu hmaihuh Mask nan i vuah dih lai tiah theihternak an tuah cang hna. Cawnnak sianginn kip ah DCE timi Disease Contral Equipment chiah dih dingin sianginn nawlngeitu vialte hna zong theihternak an tuah dih cang hna. Cawnnak an ngeih chungah hngakchia dirhmun zawtnak an ngei maw ngei lo timi zong report nifatin nan pek lai ti asi.\nCun cawnnak sianginn ah a bubu in um angah lai lo ti asi rih. Ram leng minung ca cawng dingmi sihna seh cachimtu hna zong an kainak siseh an ttuannak hmun ah siseh nawlngeitu hna nih cawn khawhnak le ttuan khawhnak ding mi kawh auhnak an hmuh lo asi ahcun cawn le kai siseh tuan a ngah lai lo tiah langhter chih tthan a si.\nTheihcia le thanhnak tuah cang lengmang cang bantukin zawtnak a chuahnak hmunpi a simi Wuhan cu a liamcia April thla in khan zawtnak cu ttumchuk hram a rak i thok cang. Cucaah phihkharnak an tuahmi vialte zong an on dih cang. Cun a liamcia May thla ni 18 thok in khan zawtnak angei thar mi minung pakhat hmanh an um ti lo tiah an chim.\nTHAWNGPANG TTHA TAKTAK TULUK AN THANH RUANGMANG CANG


Kalaymyo Kiangkap PDF Le CDF Pawl SAC Vanlawng Nih Phomh A Timh Cang Hna Rua - Chin Eleven News\nSeptember 12, 2021 admin@chin11news.com Myanmar 0\nTuzing september 12 suimilam 11 thok in kalaymyo khuapi cung le a kiangkap hrawnghrang ah SAC ralhrang vanlawng a chawk leng mang i khuami nih an tih ngai tiah theih a si. Naihrawng ah kalay khuapawng le kiangkap ah kahnak a chuak peng Gangaw le Kalay kar ah bomb a puak lengmang fawn i ralkap nih PDF le CDF pawl hi kah dingin an kawl hna i a si ko lai tiah khuami pakhat nih a chim.\nRelchap: Myaung kadohnak ah SAC ralkap 2 le Dalaan 2 an thi, khuami minung 7 an thah hna\nI kahdohnak hi suimilaam 2 tluk a rau i PDF lei in minung pakhat thinphang a si lo mi hliam a tuar. SAC sin ah thawngpetu le Dalaan pakhat cu anmah SAC lei nih an palh hna i an kah hna tiah an langhter.\nSAC ralkap pawl nih PDF pawl bawmh kan duh hna tiin an uniform hruk loin an um i khuami an hlen hna hlei ah minung 5 an tlaih hna tiah an langhter.THT\nKahdohnak A Chuak Nak Ah Dalaan 2 le SAC Ralhrang 2 An Thah Hna


Shan hriamtlai phu an sual chin. Mipi tlaih in phaisa hal in a um! - chin news\nShanram Mukoh myone ah khuasa mi SP Bakery dawr ngeitu mirum pa U Khaw Win cu Shan hriamtlai phu TNLA pawl nih December 4,2020 zing ah khan an tlaih lio CCTV video in a lang. TNLA nih mipi nunnak tlerh in phaisa hal hi a rak tam ngai cang.\nZing sml 8:33 CCTV video ah a langh ning ahcun U Kyaw Win le minung pakhat cu lam an leng. SUV Motor black pakhat a rak ra. Cu tlawmpal ah Motor pakhat a rak phan colh ve i minung 3 nih U Kyaw Win cu an tlaih. Cu hnu ah Motor chung ah an khumh i U Kyaw Win a hawipa tu an tlai lo. Kyaw Win cu Motor cun an kalpi colh. Can sau nawn a rauh hnu lawng ah U Kyaw Win cu kanmah nih kan tlaihmi asi tiah TNLA hriamtlai phu nih an chim. A nunnak le ngandamnak ca cu phan awk a um lo tiah TNLA lutlai asi mi TarBungKyaw nih a chim.\nTNLA nih mipi tlaih in phaisa an hal hna hi a tampi ko nain an nunnak tih a nun caah an chim ngam cio lo. Kum50 hrawng asi cang mi nu zong ting60 an hal i a pek khawh hna lo caah an hrem chih. TNLA cu ramdaihnak minthu phukhat ansi ve i hi bantuk an tuah mi nih hin ramdaihnak an tuah cuahmah mi a hnuarsuan kho.\nKawl miphun le biaknak dawtu Phungki Wiratu\nAung La Nsang | Brandaon Vera he i phomhding ah a herhmi weight ka ngah cang.\nGambia nih kawlram tazacuainak kong


Laitlang um laimi le USA um laimi karlak ah thawngpang tha taktak – The Cherry Par\nLaitlang um laimi le USA um laimi karlak ah thawngpang tha taktak\nOctober 7, 2019 admin Thawng Pang\nTutan America ka tlawnnak ah ka aupi cuahmah mi ka hla-meilah a si. ( Pakhat nu hlasak thiah bang a aw ngaihpiak lo in a bia tu in rak ka ngaihpiak ve u)Lailei nih ramleng lei mi tangka cah a hau ti lai lo. Ramleng lei nih lailei tangka kuat a hau ti lai lo. Tangka cah kong nuva le chungkhat buai a um ti lai lo. Lailei pastorte bawmh hal ah ramleng i thlah a hau ti lai lo. Cu biathli cu na thei ve cang maw?Cucu tutan khuakip ka tlawnnak khuami sin ah siseh, ka u ka nau, chungkhat hawikom le a rem ahcun biakinn pulpit cung tiang zong in ka aupi mi a si.\nCucu: Ramleng pawl nih khualei nan chungle kha tolre dum tuah van fial hna u. Tolre tuhnak dum naa ngeih/halh cang maw?” tiah phone van chawn hna u. A ngeih rih lo ahcun “A rannak in rak i tlaih zokzok” van ti hna u. Kaa tlaih cang” a ti ahcun “Acre zeizat hmun dah a si lai?” ti ulaw a bit tuk ahcun “A tlawm bik acre panga paruk in pahra kar rak i tlaih” hei ti hna u. Cun “A kulhnak thirhri hling kual (kaih) zeizat dah a hau lai” hei hal law amah nih an cah hlan ah hei cawkpiak law an inn leng ah hei thlakpiak.Cun a cii a tlawm bik sing hra man hrawng amah nih cah bak lo in hei cawkpiak law hei kua- lau seh.\nCun a thlawhtuannak ah zeimaw zat (a herh ning in) amah nih an cah hlan ah hei kua ko-cukha ti lo tein, a caan a si rih lo khah. Zeimaw sual ah a kum vui ah a cii zeimaw zat hei cawkpiak than rih-a duh lo zong ah-va za cang ko seh ti rih hlah.\nA kum thumnak ah zuar mi a ngei ve cang lai nain van i hne rih law thlaam special in sakpiak ta rih. Kum thum telawng dawh a si ko rih cuh. Thih hlan, chanchung simanking a si hih.\nA kum linak ah “Tangka kuat hna nan herh maw? Nan harsa tuk maw?” tiah hei chawn law van i halter hmanh… Nehsawh le tihraam ah aa ruah lai! Zeica tiah khi pinlei cu a tlawmbik kum khat ah sing (ting) 100 in 500 karlak bank ah aa chiah cang lai.\nCun, na chungle na tuahpi hna pin ah khan, nagmah pumpak/chungkhar ca ah khualei ah a dang tein kaupi in hei tuah ve. Khuabawi nih hmun pek lo ding kong phang hlah. A langpar in na tuah khawh tuk lai. Na chungle nih an in zohkhenhpiak khawh lo sual a si zong le keimah van ka fial law ka rak in zohkhenhpiak khawh tuk lai. Zeicatiah a thlawhtuan le a zohkhenh a fawi bik mi pawcawmnak a si.\nCutin nangmah ca ah a dang tein na tuah ahcun ramleng ah Dollar ($) in na hmuh lai i ramchung ah Kyats (Ks.) in kehlei he orhlei he na hmuhchih lai. Micheu cu a langpar in ramleng nan hmuh minak tam lailei in nan hmuh lai.\nCun ramleng khuami nih khualei a khua in tolre dum kaupi in tuah tuahter hna u. Tlangrian kum khat ni thum cio an chuah ahcun aa lim dih lai. Nan khuabawi hna a lung a varpah mi a si ahcun a maktuk lai! Khuapi fund tampi an ngei lai i an khua ah cozah lei bawi sathahnak khuapi leiba chamnak cu chim hlah, Khuabawi zung saknak le khua thanchonak ca zong ah ramleng tangka cahnak meeting an au ti lai lo.\nCun, Khrihfabu dum kaupi in a dang tein hun tuahter rih hna u. An duh lo zong ah kulhpiak ko hna u. An pastor nih “Khrihfabu rian a si lo…” tiin a ceihcumpi hna nan theih ko zong ah a cii tor in hei cawkpiak hna ulaw hei kuatchih hna u. A thlawhtuan cu Nu Bu le Mino nih an i tha lai lo. Cutin hram nan bunhpiak hna ahcun hi hnu kum li hnu ah cun an Khrihfa upa nih “Hawi khua/Khrihfabu pastor cu motor an cawkpiak dih hna, Pajero in civui le meeting an kai, cawk ve lo cu a si kho ti lo?” tiin motor cawknak van cah chim lo, anmah Khrihfabu lawng hmanh nih Thlanglei Chinram le Kawlrawn ah Missionary a tlawmbik pakhat fawi tuk in an thlah khawh lai.\nHiti ning tein a tuah kho mi ramleng: pumpak, chungkhar, khuami le Khrihfabu ca ah cun hi hnu kum 5 hnu cun ramleng tangka cah thawng daam bang daih hram aa thawk lai. Asinain a zum lo mi le a zumh ko zong ah a tuah duh lo mi le a tuah ko zong ah aa biatak lo mi hna ca tu ahcun ramleng tangka cah ti mi bia le hla “KA DAI LAI LO VAWLEI DONGH TIANG” ti mi sak cu a dai lai lo. (Pa Pui)\nPrevious Post:A poi ko:Chin mi chung ah i thahnak faaktuk in a tlung\nNext Post:Delhi Ah Refugee In Khua A Sa Mi Chin Ralzam Ramdang Kawhnak A Tong Mi Nih Harsatnak Tawn Asi


Zualko:Aung Lan Sang’A vuak a zoh dihbak in mual a kan liamtak. – Onlinenungak\nZualko:Aung Lan Sang’A vuak a zoh dihbak in mual a kan liamtak.\nTutan kan thawngpang theih mi cu lungthin a nuam hrimhrim lo’Cun tutan thawngpang ka van tial mihi thawngpang fiang tam theih asi rilo caah’A dang cu zeihman ka van langhter chih ko rilo hi a si tutan a thih mihi pa asi ti lawng in thawng kan theih ri a dang thawngpang fiang a um rilo.\nKawl thawngzam nih a van tial mi asi’Kawl thawngzam nih a van tial ning in cun Saya pa nih Aung Lan Sang ai vuak le a thuat dih bakin mual a kan liamtak tiah mipi sin ah thawng thanh nak a van tuah hi asi a khua le a min te pawl a van tial chih lo caah nan ka theithiam lai kan nawl hna.အောင်လပွဲကြည့်ပြီးဆုံးသွားတယ်\nThlennak tim_____________ing in si ti lo in a ṭhadeuh asiloah a chiadeuhmi ah ser a si. Phundang in chim ahcun ralkap cozah uknak hi mipi thimmi cozah in thlen caan a cu cang ti tikah hin ralkap uknak tang i phihmi minung covo vialte kha cu phih a simi rammi hna nih an duh in an thimmi cozah nih cun thlen i a onh ding a si hnga. Cu covo hna cu Universal Declaration of Human Rights (UDHR) ah ai tel dih.\nLaiholh in “Critic le Criticism” hi soisel-tu/nak ti a si ii a ṭhangai ko nain cacawn le carel kan i thawknak ahhin bible i “mi va soi hlah,” timi nih soisel hi a ṭha lo lei lawngte in a kan ruahter. Asinain laiholh a rak rum ngai ve; soiselnak a um i thangchiatnak, doh, mualphohnak le kongceih a um ve. Zoh tikah soisel/nak timi hi mirang i “Critic (ism/al)” he i khat in lung awṭawm lo le lungthur lo in hman ding a si ko. Cu soiselnak nih a sawh duhmi cu a ṭhat le ṭhat lo chimrel lawng si loin thil sining hlathlai khawhnak zong ai tel. Cucu thlen a duhmi cozah/ le MP nih tha a pek lo hmanh ah a doh/ a phih lo ding a si.\nMah hi soiselnak biafang hi zatlang le mi sawsawh sinah hmanmi a si tuk lo. Hlasa, caṭial le zapi caah rian a ṭuanmi bu/cozah le cu rian a tlaitu hna he pehtlai in hmanbikmi a si. Zatlang khualak khi cu kong ceih, thangchiat asiloah mual i phohnak hi hmandeuh a si. Mibu, cozah, zapi he ai pehtlaimi thil/ rian/ kong ah ai telmi hna hi nawlngeihnak a hmangmi ralkap uknak le siangpahrang uknak dah a si lo cun soiselnak he an i hlaat lo.\nNai hrawng Laimi nih kan chim ngaimi cu cozah, MP, president, CNF le bu pakhat khat i a ṭuantu an pumpak a si zong ah zapi aiawh le caah a cawlmi soisel nan hmang, zei si hleng lo ah ti bia si. Mah hi thangchiat, kongceih le mualphoh ah a ruatmi an um sual kho. Asinain soisel/nak timi hi Laimi sinah a tlawm ngai rih, zei ca tiah democracy kan tep taktak bal lo, kan covo kong kan i theihnak a sau rih lo caah a si, i ai theih lomi hmanh kan tam tuk rih. Media zalonnak zong a um rih lo, i kan media pawl zong an thiamnak le theihnak a tlawmtuk rih. Hmailei ah cun atu nakin cozah, mp, bu le zapi caah rian a ṭuantu hna sining, rianṭuannak hlathlai le soiselnak hi a ṭhawng in a tamdeuh te lai, i atu tein lungthlehnak tuah a hau ka ṭuan kho lai maw?\nRamkip fonh bu pawl, tcnk. ah UN, WHO, WB, IMF tibantuk le ICJ te pawl le cuka i rianṭuantu hna hi ram pakhat cozah nak hmanh in soiselnak he an i naihdeuh. Mah hna pawl le cozah hi zaran nangmah le keimah bantuk rammi sawh nakin soisel kan tong hrimhrim lai ti an i hngalh ko hna. A taktak ti ahcun cu bantuk an rianṭuannak soiselnak a um tikah kanmah mi sawhsawh le media nakin anmah pawl khi phung nih a veng/ bawm lodeuh hna (UDHR ning ah). Rammi/mipi lei ah phung hi a ṭangdeuh/ ding a si.\nSihmanhsehlaw, vawleicung kan zoh tikah cu kong he pehtlai in thil a chuah tikah a lettalam in a chuak tawn. Cozah le MP hna nih an rianṭuannak le sining an soisel hna tikah le mipi caah rianṭuan ding ah an i tlak le tlak lo an chimrel hna tikah an nawlngeihnak hmang in cu hna pawl cu cozah dotu tiin sualphawt i tazacuai le mi ṭhalo hna bang thong ah khumh hi an hmang hna. Mah hi rammi mipi nih thimmi cozah le Mp nih cun an tuah ding a si bak lo ti hi anmah tel in mipi nih theih hrimhrim ding a si.\nKawlram kan zoh a si ahcun mipi thimmi zei cozah hmanh nih 2008 phunghram hi remh/thlen cu an i zuam ding a si. Amahbelte, hi phunghram hi tlaihhrem (abuse) in phunghram nih pei a kan tlaih cu kan remh hlan cu ralkap tluk kan si lo hmanh ah kan nawlngeihnak te cu hmang ve ko usih ti ding a si lo. A bikin thlen a duhmi hna nih cu hi phunghram ah a pem le a zutmi kua in a ṭhabik in rammi hi democracy hmanpi (practice democracy ka ti ṭheo) ding a rian a si.\nA donghnak ah, cabia tawi a si caah chim ka duhmi cu mibu le ram/cozah lakah rianṭuan ding kai redi cang a timi hna nih cun soiselnak in ka luat lo ti theih a hau. Zapi caah a ṭuan ding cu nangmah lawng si loin na chungkhar zong redi a si a herh. Na man nai theih a herh. Cozah, le na ṭuannak mibu rian hi nangmah pumpak company le rian a si lo caah hopaoh nih ṭuan an duh i an i cuhmi rian a si caah a ṭhabik in na ṭuan lai nain soiselnak in na luat lai lo. Cu soiselnak ah na buai i na duhduh in na um, thleidannak le puarthaunak an pek a si ahcun cu rian caah redi na si lo i nai tlak lo. Ai thleng ding ah nai tel ve.


Thawngchia taktak thantlang peng ah covid a zaw thar mi ceilak hmuh a si – Lai Lungrawn Post\nThantlang Peng, Ruakhua ah COVID-19 positive minung 23 an hmuh Thantlang peng Ruakhua ah COVID-19 positive minung 23 hmuh an sinak kong ah Thantlang COVID-19 Emergency Response Committee Secretary Pu Ram Khar nih a tanglei bantuk in a tial.Thantlang Peng chung um mi Ruakhua.\nAh Khuami nih an mah te in Covid-19 zawnak check nak an tuah ni hnih an check hna i Covid-19 zawt nak ngei mi minung 23 sin ah hmuh an si.Minung Pakhat nih 30.7.2021 niah Covid -19 in a thih tak hna.Ruakhua hi Inn 48 hrawng an si. Minung 280 hrawng an si.A tulio ral ruang ah Hakha, THantlang lei in a vaidor chung mi an tam hna i a tu lio hi minung 400 hrawng an um the hakha post.\nThawngdang Rallokap le palek hna mipi sin ah i fonh duh mi cu pehtlaih khawh a si tiah runvennak vuanci nih a thanh\n1.Adik mi thil le zalong tein a dim mi uknak lei ah dir in mipi thinlung ah a lut mi CDM cozah riantuan hna cu zalong te in le dikmi i uknak duh ah uknak tha lo dohnak caah kan thazaang nan si i rallokap caah tha zor ter tu si leng ah zalong tein i uk nak ramthar ser nak ca zong ah kan thazaang nan si tiah kan in ruah hna.\n2.Mipi lei in a dir mi a fond ding mi caah Myanmar rallokap le police in CDM kan ram cozah riantuan mitha hna caah runvennak phu vuanci zung nih CDM card number cu a rauh hlan ah kan chuah piak hna lai.\n3.CDM ah lut i cazin a pe dih mi rallokap le police chung in kanram caah cozah riantuan tu tha ah a sining theihngalh khawh nak cu thinphan ding um lo in http://t.me/myanmar police Telegram in pehtlaih khawh a si nak kong thawng an thanh the chin post.\nMin Aung Hliang keimah nih kawlram hi ka uk ri lai mipi kut ah ka hlan lai lo tiin thawngthanh cang


Bawmhnak Kongah Stimulus Check An Pek Hlan Ah 2020 Kum Tax File Tuah Colh Hna Usih – Chin World News Evening\nFebruary 7, 2021 Salai Van Theihtlei\nSalai Lairamthang: President Biden nih Avoi thumnak stimulus check pek a timhmi hi income tlawm deuhmi pawl nih ngah dawh a si. Ahodah a qualify lai timi a dikdiar in hngalh khawh a si rih lo. Avoi khatnak le avoi hnihnak pek lio ahcun 2019 kum khat chung income ngahmi in tuak piak a si 2020 chungah minung tampi cu kan status a thleng.\nRian ngeih lo ruangah rian dinhter ruangah kan income a tlawm deuh kho. Asiloah fa ngei thar le nupi va ngei thar zong um khawh a si caah a rannak in tax file tuah ah a tha. Stimulus Check an pek hlan ah 2020 kum tax file tuah khawh ah a tha bik. 2020 chung i na income a tlawm deuh ahcun stimulus check ngahnak dingah lam tam deuh na ngei lai. A hnu bik tax na file mi tuak chih in stimulus check pek a si lai.\nRelchih: US ram ahhin Democratic le Republican tiah election lio ahcun fak tak in an i phawmh ttheu nain an ram le an miphun or a biapi takmi issues paoh partisan” tiah Party 🎉 pahnih an ttangti lengmang ko. Tulio Kawlram buainak zong ah R he D he an aww aa khat ngai.\nCucaah, CNLD party lei upa le Supporters hna nih atu bantuk buainak hi anmah Kawl le Kawl buainak a si tbk in aw-an thlah awk a si hrim lo, ka ti. Tulio buainak hi Democracy vs Dictatorship idohnak a si. Party le party dohnak cu Democracy system chung ah policy idohnak sawh a si. Cucaah, Tulio thil a cangmi le November lio politics kha thleidan zia thiam a herh ngai ngai. By Zasang Cinzah